
I. Dvije tri k srcu. 


Kad primiš u ruke ovu knjižicu, ne metni je na 


stranu s porugljivim smiješkom misleći može biti: Jadna 


..x. 


mu majka, ko po toj knjižici stane gajiti kuniće; bit 
će mu, kao i ono Kušićevu Ivici, kad smo po knjizi 
sušili otavu. ' 

Alaj, da ti ga je bilo vidjeti! Mladi gospodin, 
koji je tamo negdje u Njemačkoj svršio gospodarske 
škole, stoji mudro uz nas u kratkim hlačicama i pod 
židovskom kapicom. U jednoj ruci drži otvorenu knjigu, 
a u drugoj uru, pa svaki čas zapovijeda sad ovo, 
sad ono. Mi smo pogledavali jedan na drugoga i smijali 
se kradom misleći, što će to biti. Prevrnemo otavu 
jedanput, prevrnemo drugi put; otava je na po suha. 
Uto se tamo s ,Babljega kuta“ stanu dizati oblačići, 
a to je u nas očit znak, da ne će potrajati dugo, 
i oluja će nam biti za vratom. ,Mladi gospodine, bit > 
će kiše, dobro bi bilo, da zgrnemo otavu u naviljke 
(plastiće), inače smo danas badava sušili“, rečemo mi. 
Ali mladi gospodin gleda samo u knjigu, pa na uru, 
i dovikuje nam mudro: ,Prevraćajte!“ Mi prevraćaj 
i prevraćaj, kako još nigda u životu, dok se ne oglasi 
opet neko: ,Ali mladi gospodine, ne će proći ui po 
ure, pa ćemo biti mokri do kože“. — No mladi gos- 
podin jednako gleda sada u knjigu, sad opet na uru, 
pa mudro zapovijeda: ,Prevraćajtel“ — Mi kli- 

mamo glavama, ali šta ćeš? U to već stalo i grmjeti, 
a ja doviknem: »Gospodine mladi, pošljednje je vri- 


jeme, da se krma metne u naviljke“. — Ali da, mladi . 


ni pet ni Šest, već put pod noge, a nama dovikuje : 
»Sušite, kako znatel“ — A mi za njim: ,E, mladi 
gospodine, mi ne znamo PO kiši sušiti krme; sad je 
sušite vil“ Tako doviknemo smijući se zlorado i DO- 
hitamo, da se zaklonimo od oluje. Tako se evo po 
knjigama gospodari. : 

Priznat ćeš,.brate, da Ovdje nije bila kriva knjiga, 
nego ,mudra“ glava, koja se knjigom nije umjela 
služiti kako valja. Tako ti jeiu drugim stvarima. 
Ko hoće, da od gospodarskih knjiga ima koristi, 
treba čitati i opet čitati, da ih ne razumije samo 
napola, nego posvema. Onda ne će na takovu knjigu 
gledati s porugljivim smiješkom, nego će mu biti naj- 
milija prijateljica i sigurna savjetnica u svim poslo- 
vima njegovim. ' 

Znam, brate, kako ti tijesno ide, a uza to su ti 
zalogajci često puta tako Pusti i mršavi. Ti nijesi 
tako srećan kao onaj, koji se hvalio, »da je pristavio 
sami grah, a kad zaviri, to krumpiri, a kad istreso, 
samo meso“, Bilo mu u slast, što ne? A ti? Kad 
hoćeš mesa, Posegni u džep, pa skupo. plaćaj. A što 
dobiješ i za skupe novce? Da se Bog smiluje ! 

Nevolje, koje tište tebe danas, pritisle su siro- 
tinju po Francuskoj, Engleskoj i Njemačkoj daleko 
prije. Trebalo je naći načina, kako će radnik, koji 

Dok sam bio još malo momče u kući roditeljskoj, 
imao sam svoje malo gospodarstvo, a to bijahu baš 
kunići. Stan je bio mojim kunićima u kravskoj staji 
pod jaslima. Još se dobro opominjem, kako sam se 
veselio i ja i drugi sa mnom, kad su kunice (ženke) 
izvele svoje mlade iz jama, a mladi su učili od njih 
jesti, čupkajući travu iz njihovih usta, No naskoro 
okrene se moja radost u žalost. Nanjušili moje zečiće 
štakori i mačke, pa svaki čas zakrenuli kojemu vratom. 
Ja sam ih progonio. Ali usprkos tome, svaki je čas 
zacvilio koji mališ pod oštrim zubima kojega svojega 
krvnika. Sav pun brige odmjerim jedan kut u staji, 
i načinim ovdje obor od vrbovih šiba, i pokrijem ga 
daskama. Tu spremim sada svoje kuniće, da ih očuvam 
od neprijatelja. Ali sam bio loše sreće. Moji kunići 
preglogju tanko vrbovo šiblje, pa ostave obor, da 
budu na slobodi kao i prije. Megjutim dogje vrijeme, 
da mi je bilo ostaviti rogjeni dom i poći u svijet na 
više nauke. Nije zatim potrajalo dugo, i mojim je 
kunićima posve odzvonjelo. Ali ja sam kasnije našao 
u svijetu, da sam bio na dobrom putu, kad sam stao 
graditi za kuniće obor. ' 

Otac moj znao je više puta reći: »Ne valja, sinko, 
ići preko vode, a vode ne piti. Naši ljudi idu u tu- 
glinu; gledaju, ali ne vide. Rijetko je tko, da bi na- 
stojao, da u naprednijih ljudi što dobro nauči; nego 
što je najgore, to poberu, pa to onda kod kuće siju. 
Ne smije tako biti u mene, mislio sam ja. U jednom 
sam mjestu vidio krasno uregjeno gospodarstvo. 
Uz ostalo bio je tu i kunićnjak. To je bilo za me 
nešto posve novo. Tu'ne ruju kunići rupe pod stajskim 
podovima, nego ih gaje u posebnim stajicama, 
gdje su čovjeku posve u vlasti, gdje im ne gospodare 
ni štakori ni mačke, niti gazi po njima blago, A kakvi 
su tek! Kao mali ovnovi, da im se čovjek diviti mora. 
Takav kunićnjak mora čovjeka veseliti, tu mora biti 
napretka i koristi, dok će s obzirom na naše stajske 
kunićnjake morati mnogi reći sa mnom: » Kad sam 
imao kuniće, gostili se mački i štakori, a ja sam 
brusio zube po prosenici i korunu s ,mandurom + 


Kad sam se osvjedočio, kako je kunićarstvo li- 
jepa i korisna grana gospodarska, dao sam se uz 
ostalo i na to, da proučim, kako se kunići racijonalno 
(razumno) gaje, pa sam nastojao, da za tu granu 
gospodarsku i druge pridobijem. 

Po svojoj službi zalazio sam u neki zavod, gdje 
je trebalo dobro paziti, kako će se u današnjim 
skupim vremenima svezati kraj s krajem. Hoteći tu 
pomoći, nabavim jednoga kunića i dvije kunice, pa 
preporučim, neka ih gaje, a ja ću se brinuti, da im 
trud ne bude uzalud. Pripovijedali mi, da su već i 
prije imali kuniće, pa da nije bilo od njih koristi, jer 
da su štakori sve mlade još u jami poklali. Ja se ne 
dadoh smesti, već uredim sve, kako sam najbolje 
znao, pa gle! Ne progje ni po godine, a od kunića 
sve vrvi. Od tada svake se gotovo nedjelje i sveca 


pripravlja po nekoliko kunića, a na veće blagdane: 


dobiva pečenku od njih po 150 ljudi. 

»Pečenku? — bila im u slast! Ja sam čuo, 
da to meso ništa ne valja“, doviknut će mi može 
biti kogod. 

Tako može govoriti čovjek, koji je čuo štošta 
naklapati, a sam kunićeva mesa nikada kušao nije. 
Meso je kunićevo kao piletina, pa ga čovjek, koji 
inače ne zna, što jede, ne će moći raspoznati od 
nje. Pripovijedala mi neka stara kuharica, koja je 
kuhala za mnogu gospodu, da je često dala gospodi 
irigane kuniće, pa da nije nikada nikome došlo ni 
izdaleka ni na pamet, da jede što drugo, nego li pi- 
letinu. — Neki odlični gospodin, s kojim sam dobar 
znanac, slavio je u zimsko doba svoj imeni dan. 
Kod svoga stola imao je najodličniju gospodu. Kako 
u to doba nije još pilića, dade im za pečenku pri- 
rediti 7 komada mladih kunića. Svima su išli frigani 
kunići tago u slast, da su mnogi od toga jela i po 
tri puta uzeli, čudeći se, kako je gospodar u to doba 
došao do tako dobre piletine. — Povrh toga u En- 
gleza, Francuza, Nijemaca i drugih naprednih naroda 
kunićevo je meso i kod najodličnijih obitelji tako 

reći svake nedjelje na stolu. U gostionicama na je- 
stvenicima vazda se uz druga jela navodi i meso 
kunićevo, koje se pripravlja na najraznovrsnije načine. 

Prema tome kunićevu mesu razborit čovjek pri- 
govarati ne može i ne će. Svakako je bolje, ako već 
nikako drugačije ne ćeš, i kunićevo, nego da od Bo- 
žića do Uskrsa, od Uskrsa do Božića ne vidiš ni- 
kakova. Megjutim, ko voli vazda korun s ,man- 
durom“, nego li meso, pa neka, bilo i njemu u slast! 

Ali, hvala Bogu, ima i u nas ljudi, koji rado 
prionu uz svaki napredak. Njima će ova knjižica 
dobre doći, i olakšati im ponešto brigu .za svaki- 
dašnji hljeb. Bog dobri dao! 


Bl 


ll. Kunići i svijet. 


B Najpouzdanije se drži, da je kunićima domovina 
Spanjolska. Stara priča hoće, da su već Rimljani, 
kad su ratovali u toj zemlji, naišli na istočnim oba- 
lama uz more toliko kunića, da su tu zemlju nazvali 
»Hispania“, što će reći ,Kunićja zemlja“. Od riječi 
Hispania nastala je naša riječ Španjolska. Kunići su 
na pjeskovitoj obali uz Sredozemno more mogli li- 
jepo kopati svoje podzemne stanove. Zato ih se na- 
kotilo toliko, da su pravili silnu štetu ondješnjim sta- 
novnicima. Ne znajući siromasi, što će, zavape k 
Cesaru Augustu za pomoć. Cesar im nato pošalje 
više legija vojnika, koji su imali tamaniti kuniće bez 
milosrgja. Spanjolska će potom biti kolijevka kunićima. 

Kako su se kunići raširili po drugim zemljama, 
ne zna se, ali se drži, da su ih već Rimski vojnici 
kušali pripitomiti, te da su ih odnijeli u Galiju (da- 
našnju Francusku), u Englesku i u sve druge kra- 
jeve velikoga Rimskoga carstva, koje je'u ono doba 

obuhvatalo sav poznati svijet. Gajenje se kunića ' 


širilo ovdje žurnije, ondje polaganije. U Engleskoj, 
gdje se danas gotovo najviše oko njih nastoji, bili 
su još godine 1309. tako rijetki, da se za jednoga ku- 
nića plaćalo toliko, koliko za veliku odraslu krmaču. 

Seleći se Europejci u Kinu, Japan, Ameriku, 
Australiju i u druge krajeve svijeta donijeli su sa 
sobom i kuniće. U Australiju ih je tek oko šezde- 
sete godine prošloga stoljeća donio tri para neki 
Englez iz svoje domovine, pa ih pustio na slo- 
bodu, da se množe i dadu malo života onim pustim 
poljanama. Ali budući da ondje nije grabljivih živo- 
tinja ni ptica, koje bi ih progonile, razmnožili su se 
u toliko, da su poplavili tako reći svu zemlju, te 
sada ondješnjim stanovnicima zadavaju- silu jada. 

A zar su i tamo takvi zakoni kao što i kod 
nas, da se ne smiju hvatati kunići kao ni kod nas 
zecevi? upitat će možda gdjeko. 

Ne, kunići se 
ondje slobodno 
hvataju. Ali teže 
je dobiti kunića, 
nego li našega 
zeca. Tek što si 
se maknuo, već 
ti je on u svojoj 
jami.“ 

Pa zar tu ne- 
ma baš nikakve 
pomoći ? 

Ima, ima; ali 
w nije baš lako. 
Obično hvataju 
divlje kuniće s 
pomoću neke ži- 
votinje, koja je 
nalik na našu 
kunu, a zove se 


1. Gnijezdo divljegačkunića. 


Li 


vtetna (Mustela furo). Tu vretnu puste u podzemne 
hodnike, što su ih iskopali kunići, a na ulaze u te 
hodnike nastave mrežice. Da kunić ne pobjegne s 
mrežicom, priveže se mrežica za klin, koji se dobro 
zabije u zemlju. Čim zanjuše kunići svoga smitnoga 
neprijatelja, nagnu u bijeg i nagju se u mrežicama, 
odakle ne umaknu take lako brzim rukama lovčevim. 
Sve je kod toga još kako tako, samo je s vretnom 
teško. Kad joj se svidi u jami mlado leglo, podavi 


mlade kuniće, dobro se najede, pa ostane spavajući 


u jami. A ako joj se metne na gubicu brnjica, lako 
se gdje zakvači o kakav korijen, pa u jami pogine. 
Zato su u novij: doba stali za taj posao gajiti posve 
malu vrst pasa jazavčara, koji su, kao što inače, 
tako i u tom poslu gospodaru svojemu mnogo vjerniji. 

Tako evo ima sada kunića što pitomih, 
što divljih po čitavom svijetu. Samo u  najstu- 
denijim krajevima svijeta ne će da idu na ruku 
po svoj prilici zato, što u tim krajevima ljudi nemaju 
za njih ni prikladnih stanova ni valjane hrane. 

U našim stranama nema kunića divljih, ali se 
zato to više nastoji, da se pitomi kunić što bolje 
oplemeni, te čovjeku što više koristi donese. U En- 
gleskoj, Francuskoj, Belgiji, Holandiji i Njemačkoj 
mnogo nastoje oko gajenja kunića. Razumnim postu- 
panjem oko te korisne životinje odgojili su posebne 


.pasmine, koje ljepotom i veličinom svojom nadilaze one 


male kuniće, koji se ovdje ondje vigjaju i u našim 
stajama. Nijesu kunići u pomenutim zemljama samo 
djeci za igru, kao što u nas, nego ih drže poradi 
koristi, koja je nama još gotovo posve nepoznata. 
Da ta grana gospodarska nosi čovjeku doista lijepe 
koristi, osvjedočit će se marljiv čitalac ove knjižice, 
kad prione za ono, što u njoj piše, ako Bog dade, 
naskoro sam. 


ZN 


ll. Pasmine. 


Od običnoga divljega kunića odgojio je čovjek 
tijekom vremena. svu silu kunića, koji se danas po 
raznim osobinama svojim dijele u posebne pasmine. 
Jedni se odlikuju svojom veličinom, pa ih nazivlju 
»orijaški kunići“. Ovima stoji na čelu ,Belgijski 
orijaš“. U drugih se ističu velike klapaste uši, megju 
kojima sjedi glava, koja je posve kao ovnujska, pa 
ih nazivlju ,ovnovi“. Ovamo brojima napose ,E n- 
gleskoga i Francuskoga ovna“. Treći se odli- 
kuju krasnim krznom, koje je pu svojoj boji ili po 
duljini dlake nešto osobito. Tako imamo u ,Srebr- 
noga kunića“ krzno sjajno kao sebro, u ,Beč- 
koga orijaša“ modro kao ljubica, a ,Augorac“ 
ima dugu svionu dlaku bijelu kao snijeg. 


Zasada nema u nas svrhe, da opisujemo sve 
moguće pasmine kunića i da pripovijedamo, za što 
je prikladnije držati ovu pasminu, a za što onu. 
Nama je zasada pred očima siromašniji dio našega 
naroda, kojemu je poglavito do toga, da dogje što 
lakše do dobre i jeftine hrane. Zato spominjemo 
ovdje samo tri pasmine: koje su u tu svrhu najpri- 
kladnije, a to su: Leporid, Belgijski orijaši 
Lotrinžanin. 


1. Leporid. 


Po spoljašnosti svojoj leporid je mnogo nalik 
na šumskoga zeca. Dlaka mu je odozgo siva kao 
u zeca, ili rusa kao u lisice, a odozdo manje više 
bijela. Uši su mu kratke, obrasle finom dlačicom, a 
rubovi su od ušiju crni. Obično ih nosi uspravo, 
samo kad mirno počiva, spušta ih na legja. Ima ih, 
koji tvrde, da je potekao od parenja šumskoga zeca 
s kunićem. Za dokaz tome navode spoljašnost nje- 
govu. Osim toga leporid je vrlo živ, katkad upravo 
divlji, a kad ga što iznenadi, onda stražnjom nogom 
tucne o zemlju, kao što i šumski zec. Misle, da 

šumski zec time opominje svoje mlade u gnijezdu, 
da se čuvaju od pogibli. Šumskomu je zecu to od 
potrebe, jer mu je gnijezdo na polju, dok kuniću toga 
ne treba, kad mu je leglo pod zemljom. Potom bi 
leporid to svojstvo baštinio od šumskoga zeca. Ali 
u prirodi nema nigdje primjera, da bi se šumski zec 
pario s kunićem, A ako se zatvore zajedno kunić i 
šumski žec i to ne mužjak i mužjak, nego mužjak i 
ženka, biju se, premda su različnoga spola, ipak 
dotle, dok ne padne mrtav jedan ili drugi. To se 
pripisuje njihovoj posve različnoj naravi. Šumski je 
zec životinja, koja živi sama za sebe, dok kunić živi 
u društvu. Šumski zec boravi na površju zemaljskom, 
dok kunić dube sebi hodnike pod zemljom. Šumski 
se zec koti napolju, a kunić pravi gnijezdo svoje u 
zemlji. Šumskoga zeca nije bilo moguće sve do 
danas upitomiti, i, ako se drži u zatvoru, ostaje ne- 
plodan. Kunić je naprotiv plodan u staji, kao što i 
napolju, a čovjek ga drži pitoma od najstarijih vre- 
mena. Zato se s pravom drži tvrdnja, da je leporid 


potekao od parenja šumskoga zeca s kunićem, za 


pustu fabulu, pa će po svoj prilici imati više pravo 
oni, koji drže, da je leporid samo manja vrsta ori- 
jaškoga Belgijskoga kunića, koji je po svojoj spo- 
ljašnosti takogjer vrlo nalik na šumskoga zeca, 


Leporid je kunić srednje veličine. Kad odraste, 
težak je 3!/, do 4 kilograma. Raste veoma brzo, a 
meso mu je tako tečno, da dobri poznavaoci mesa 
kunićeva misle, da u tom leporid natkriljuje sve 
druge kunićje pasmine. U hrani nije izbirač. Zado- 
voljan je sa svakakvim otpacima, te od njih i odeblja. 
Vrlo je zdrav; rijetko će kada podleći kakvoj bolesti, 
a i zimi odolijeva izvrsno. Pripominjemo ipak, da i 
leporidi moraju imati red, kao što i sve drugo, ako 
čovjek hoće da ima od njih koristi. 

Leporidi su vrlo plodni kunići. Leglo od 10 do 
12 mladih nije ništa neobično. Poprijeko se uzimlje, 
da ženka leže 6 do 8 mladih na jedanput. Ženke te 
pasmine vrlo su brižljive majke, pa doje svoje 


| 

mlade veoma savjesno. Rijetko se dogagja, da ne bi 
odgojile sve, što polegu. 

Leporidi mnogo prije dozriju za rasplod, nego 
li druge velike pasmine. Ipak je dobro, da se ženka 
redovito ne pripušta prije 7. mjeseca, a mužjak da 
se ne upotrebljava za skok, dok mu mije 8 mjeseci, 

Spomenuli smo, da su leporidi po naravi svojoj 
vrlo živi. Zato je dobro, da su što više na slobodi. 
Potom, gdje je moguće, neka budu mladi zajedno na 
što većem prostoru, a isto tako i mužjak i ženke, 
koje nijesu zabavljene mladima, opet zajedno na što 
većem prostoru. Tek kad se približi kojoj ženki 
vrijeme da leže, neka se metne u svoju stajicu, gdje 
će boraviti, dok ne izleže i mladih ne odoji. 


2. Belgijski orijaš. 


Belgijskomu orijaškomu kuniću domovina je Bel- 
gija, ali se najprije počeo gojiti u Flandriji, zato se 
nazivlje i ,Flandrijac“. To je kralj u rodu kunićjem. 
I ovaj je kunić, kao što smo već spomenuli, veoma 
nalik na šumskoga zeca, samo što je od njega veći 
i teži. Naraste dug i preko 70 cm., a dosegne težinu 
i od 9 kilograma. Obični komadi važu 5!/, do 6 kilo- 
grama. S tom težinom u kunića može svako biti 
posve zadovoljan. Boje je, kao što i šumski zeci leporid, 
odozgo sive, a odozdo bijele. Siva boja u nekih je 
kunića svjetlija, a u nekih tamnija. Uz sive Belgijce 
ima u novije doba i bijelih, crnih, modrih i žu- 
tih. Uši su u sivih Belgijaca na krajevima crno 
obrubljene, a nose ih uspravo. Starije životinje imadu 
lijep podbradak, koji se napose u ženke lijepo ističe. 

Belgijski orijaš raste neiskazano brzo. Čovjek 
bi gotovo rekao: Pred očima raste. Uza to je veoma 
plodan. Može se posve pouzdano reći, da u 'plod- 
nosti ne zaostaje ni za kojom drugom pasminom. 
Poprijeko leže ženka po 6 komada na jedanput. Ali 
nijesu rijetke ženke, koje znadu izleći i po 15 mla- 
dih na jedanput. Majke su veoma dobre i njeguju 
svoje mlade s najvećom brižljivošću. Zato je taj.ku- 

nić za čovjeka, komu je do dobra i jeftina mesa, na 
prvom mjestu vrijedan svake preporuke, 

Spomenuti nam je samo, da se ta pasmina u 
naprednijim zemljama s velikom pažnjom njeguje, 
pa je poradi toga i dosta nježna. Dogje li potom 
takav kunić kamo, gdje mu se ne posvećuje toliko | 
pažnje kao prije, lako oboli i čovjeku sve veselje 
pokvari. Zato ko želi da tu pasminu njeguje, mora 
biti spreman da kunićima, koje će doći iz dobrih 
prilika, poda ono isto, što su i prije imali. A kod 
odbiranja podmlatka za rasplod neka ima na pameti, 
da ova pasmina kasnije dozrijeva, nego li pasmine 
manje i prostije. Ženka se prema tome neka ne pri- 
pušta, dok nije navršila 8 mjeseci, a mužjak neka se 
ne upotrebljava za skok, dok mu nije 10 mjeseci. 


3. Lotrinžanin. 


Kunića s klapastim ušima ne ćemo ovdje da 
napose opisujemo. Ti su kunići istina vrlo lijepi, 
kao što to pokazuje slika na čelu knjige, ali su i 
vrlo osjetljivi i premalo plodni, pa držimo da nijesu 
za naše prilike. Nego križanjem tih kunića s Belgij- 
skim orijašem i običnim kunićem došlo se malo 
pomalo do takvih pasmina, kojima s obzirom na 
korist nijedna druga pasmina nije ravna. Tim pasmi- 
nama pribrajamo i kunića ,Lotrinžanina“. 

Lotrinžanin ima tijelo dosta široko, glavu de- 
belu, oči tamne i velike, uši srednje i široke, noge 
kratke“i jake. Kod ušiju pripominjemo, da nijesu u 
svih kunića te pasmine jednake, nego ih jedni nose 
uspravo, a drugima vise naprijed ili na stranu. 
Zenke imadu krasan podbradak. Boje su ti kunići 
obično sive, ali ih ima u drugim bojama. Obična 
težina im je 4 do 5 kilogama, ali utovljeni dosegnu 
težinu i od 9 kilograma. Meso je vrlo ukusno, pa kažu, 
da ukusom svojim natkriljuje i najbolju teletinu. 

Sto kod te pasmine valja nap'se istaknuti, jest, 
da je vrlo plodna. Rijetko leže ženka manje od 8 
do 10 mladih, a ima ih, koje legu i 15 i 17 mladih 


Id 


A TEST ra SE SADE EEE TOG LU 

4. Dvije ženke kunića Lotrinžanina ; 

na jedanput. Uza to su vrlo brižljive_ majke. Ne valja 
se potom čuditi, ako kažemo, da od jedne ženke 
lako čovjek uzgoji na: godinu 50 do 60 mladih, pa 
da je onda ovakva ženka prava blagodat za si- 
romaha čovjeka. Uz jednu dobru ženku lako ima 
čovjek radnik svake nedjelje na stolu svojem pe- 
čenku, koja ga ne stoji ništa, nego malo brige, a to 
mu može biti za prosta vremena samo ugodna zabava. 

Komu nije ko zna koliko do lijepe spoljašne 
forme u kunića, nego samo do koristi, živo mu pre- 
poručujemo ovu pasminu. Pametni ljudi kažu, da je 
u kunića vrednije meso od kože. Za tima bismo pri- 
stali i mi. Ujedno pozivljemo ovdje prijatelje rad- 
nika i sirotinje, da nastoje, kako bi se u svakoj obi- 
telji našla barem po jedna ženka od te pasmine, da 
.umanji brigu za dobar zalogaj. 

Kunići su te pasmine jaki, pa lako odolijevaju 
svim nezgodama; ne traže ne znam kakva stana, za- 
dovoljni su sa svakim kutićem u pivnici, na tavanu 
i drugdje, a ni hrane ne prebiru; otpaci od povrća, što 
ih mogu djeca lako nabrati dosta na trgu, gdje se 
prodaje povrće, za njih su poslastice. Malo dobre 
volje, pašbi nam moglo biti mnogo -bolje, nego li 


nam; jest. 


IV. Nabavljanje kunića. 


Ko se odluči, da će držatiškuniće, pitat će sada, 
a gdje ću to blago nabaviti? 

Na zemaljskom dobru u Božjakovini počeli su 
prije nekoliko godina gajiti leporide i Belgijske ori- 
jaše. Dok ,eporidi lijepo inapreduju, IBelgijski orijaši 

nijesu išli na ruku. Zato sada tamo drže samo lepo- 
ride. Ko želi, da odanle dobije tu vrstu kunića, neka 
upravi toga dobra napiše ovaj ili sličan list: 

Slavna upravo! 

Molim lijepo, da biste mi izvoljeli poštanskim 
pouzećem poslati tri kunića leporida i to jednoga 
mužjaka i dvije ženke, koji će naskoro biti zreli za 
rasplod. 

S odličnim poštovanjem :- 
N, N. 


Gdje stoji N.N, tu se potpiši i napiši mjesto, 
gdje stanuješ, i koja je zadnja pošta, n. pr. 
Mato Devunić, poljodjelac, 
Kladje, z. p. Samobor. 


Na zamot lista napiši ovako: 


Slavnoj upravi 
zemaljskoga dobra 
u Božjakovini. 


Svaki komad tih kunića stoji u Božjakovini 
3 krune. 

Za Belgijske orijaše i sve druge vrste kunića 
preporučujemo  ,l. Austrijsko kunićarstvo“ u Beču. 
List se može pisati i Hrvatski, ali adresa za naslov 
neka bude Njemački ovako: 


An die Ičbliche — . 
IL. Osterr. Kaninchen-Zuchtanlage 
H.J. Schwab 
in 
Wien, 
Wiedner Hauptstrasse. 
Belgijski orijaši, kojima su tri mjeseca, stoje po 
4 krune, a kojima je oko šest mjeseci po 8 kruna. 
Lotrinžani. kojima su tri mjeseca, stoje po 3 krune, 
a kojima je pet do šest mjeseci, po 5 kruna, 


= 

Preporučili bismo, da se naručuju mlagji ku- 
nići, pa da se hrane, dokle ne budu za rasplod. 
Ako se naručuju kunići već posve odrasli, može 
čovjek dobiti komade, koji su već dali, što su imali, 
pa se tako nasamariti. : 

Opominjemo napose, da se novci prije priprave, 
nego li se kunići poštanskim pouzećem naruče. Ko 
naruči robu poštanskim pouzećem, mora je platiti 


TE 


V. Stanovi za kuniće. 


od mah, čim stigne. 


U nas se ponajviše nalaze obični domaći kunići 
uz marvu po stajama. Tako čovjek najlakše gaji kuniće. 
Hrana su im otpaci iz jasala, stan sva staja, a 
legu se u rupama, što ih kunice iskopaju u zemlji 
pod jaslima. Na taj način dolazi čovjek do dobre 
pečenke, da se nije za nju trudio gotovo ništa. 

Uza sve to ipak, kao što smo već spomenuli, 
takvo gajenje kunića ne donosi čovjeku prave 
koristi niti mu srce  napunja veseljem.  Ponaj- 
prije mnogi kunić po stajama nagje smrt pod mar- 
vinskim nogama. Svaki čas-zacvili koji, i pretegne pete. 
To se napose zbiva, dok su još mali, pa: se ne 
umiju tako vješto uklanjati pogiblima. Osim toga na- 
mjere se na njih štakori, mačke, tvorci i lasice, pa 
je često za nekoliko sati sva radost čovjeku uništena. 
A napokon, kako po rupama i štakorice svoje mlade 
kote, zna se katkad dogoditi, da se u jami, gdje se 
inače legu kunići, nagje najedanput leglo štakorje. 

Kad potom čovjek pregledavajući leglo nagje 
mjesto kunića kusatih kuniće repate (mlade štakore), 
što je prirodnije, nego da dogje na misao: Ne pare 
li se može biti njegovi kunići sa štakorima? Ta je 

2 

misao luda! Životinje raznih vrsta nikad se ne pare 
megju sobom ili, ako se to slučajno dogodi, od toga 
parenja nema poroda. Tako se n. pr. nikad ne pare 
guske i kokoši ili, ako bi se to slučajno dogodilo, 
iz jajeta se ne bi izvalilo ni guse ni pile ni nešto 
treće, nego bi jaje ostalo neplodno. Tako je upravo i tu. 
Ali kad se ta misao nametne čovjeku, koji toga ne 
razumije, kunići mu se ogade, pa izgubi volju, da ih 
u napredak njeguje. 

Sve to, a napose da svoje kuniće ima posve u 
vlasti, i da ne da, da se pare premladi i posve blizu 
u rodu, pa da tako biva pomladak sve kržljaviji, ponu- 
kalo je razumna gospodara, da za rasplodne kuniće 
gradi posebne stajice. 


Stajicu za kunića možeš posve lako i sam na- 
činiti ovako: 


1. Uzmi škrinjicu barem 80 centimetara dugu, 
kojih 40 centimetara široku i do 60 centimetara du- 
boku. Tako velika mora biti škrinjica. Ako je veća, 
bolja je. Na toj škrinjici odbij jednu stranu, pa daske 
rascijepaj ma letvice. Te letvice pribij sad natrag, 
odakle si daske odbio tako, da bude letvica od let- 
vice razmaknuta od prilike za mali prst. Ta će strana 


biti stajici pod. Pod mora biti takav zato, da može . 


lako iz stajice otjecati mokraća. Kad si to načinio, 
okreni škrinjicu na stranu, gdje su letvice, da joj 
otvor gleda ne gore, nego na stranu. Potom razdi- 
jeli škrinjicu daskom na dva dijela. Jedan dio neka 
je veći, drugi manji. Manji dio neka je širok oko 
35 centimetara. Daska, kojom si škrinjicu razdijelio 
u dvoje, neka ima odozdo u sredini ili sprijeda otvor 


. kojih 15 centimetara visok i isto toliko širok. Manji 


će dio škrinjice biti za leglo, a kroz rupu na daski 
će se majka provlačiti k mladima. Sad još načini 
na Svakoj strani škrinjice vrata. Na manjem dijelu 
.načini vrata od daske tako, da bude u tom dijelu 
stajice što tamnije, a na većem načini vrata tako, 
da imadu u sredini rešetku od gvozdenih žica. Ako ti 
se to čini teško, ili ako za rešetku nemaš novaca, 
U 


| : 

a ti načini jedna vrata za jednu i za drugu stranu 
od letvica tako, da se otvaraju odozdo gore. Kopča- 
nice (panti) na vratima, ako nemaš gvozdenih, mogu 
biti i od kožeili od platna. To ti je eto najprostija sta- 
jica za jednu ženku. Mi 

Za mužjaka će stajica biti upravo kao i za ženku, 
samo što ne treba daske posred stajice, a po tom 
ni dvojih vrata. 


5. Stajica za jednu kunicu. 


Neki kunićari imadu za mužjake i za ženke 
posve jednake stajice, pa u stajice za ženke, kad im 
dolazi vrijeme da legu, meću posebne škrinjice, Te 
su škrinjice sa svih strana zatvorene, kojih 35 cen- 
timetara duge i široke, a kojih 25 centimetara vi- 
soke. Na jednoj je strani ulaz za kunicu, a gornja 
je daska tako udešena, da se dade skidati, i da se 
“može kad je potrebno u gnijezdo pogledati. Za ku- 
niće velikih. pasmina (un. pr. Belgijskih orijaša) neka 

budu škrinjice 50 centimetara duge i široke, a 35 
centimetara visoke, Da potom za takve kunice mo- 
raju biti i stajice veće, ne treba napose spominjati. 

I tako uregjene Stajice posve su dobre; što 
više, kunica ima za svoje gibanje u njima više pro- 
stora; i kad mladi izagju iz gnjijezda, pa je previše 
napastuju hoteći neprestano da sišu, jedino na škri- 
njici nalazi mjesto, gdje je prosta od njihova na- 
pastovanja. 

Stajice mogu se vješati jedna uz drugu na zid, 
kao ptičje krletke. Ko bi imao stajica više tako, da 
bi morao vješati i jednu povrh druge, morao bi met- 
nuti izmegju gornje i doline stajice dasku, obijenu 
krovnom ljepenkom. Tu bi dasku morao namjestiti 
tako, da mokraća s gornje stajice ne bi padala na 
dolnju, nego da bi po toj daski kao po krovu odle- 
tjela na zemlju. Ako bi daska stajala tako, da bi 
mokraća padala na prednju stranu, gdje su vrata 
od stajica, onda bi se morao na kraj takve daske 


Pribiti mali žljebić od lima ili što slično, da ne bi" 


mokraća smetala upravo onda, kad bi čovjek kuniće 
hranio ili što drugo oko njih radio. 

2. Stan se za kuniće može načiniti lako i od bačve 
za ulje ili petrolej. Jedno se dno na bačvi izvadi, 
pa se bačva dobro očisti. Najlakše se takva bačva 
očisti ovako: Uzmi dobru šaku slame ili blanjevine 
(hoblinja), metni to u bačvu, i zapali. Oganj će odmah 
buknuti i uhvatiti svu bačvu unaokolo. Sve, što je u 
bačvi masno, za koji će čas izgorjeti. Odmah potom 
prebaci bačvu na otvor, da se oganj pogasi. Ako bi 
oganj zahvatio i rubove od bačve, pa bi oni spolja 


Stali gorjeti, prigrni malo k njima zemlje, pa će se. 


oganj odmah ugasiti. Kad se oganj pod bačvom 
ugasi, uzmi bačvu, ometi je i isperi, pa će biti čista 
kao nova. Potom namjesti bačvu, gdje već kaniš 
imati kuniće, tako, da otvor od bačve, gdje je bio 
čep, okreneš dolje. Bačva ne smije ležati na zemlji, 
nego se metnu pod nju dva komada drveta ili što 
drugo, da leži onako, kao što bačve u pivnici. Potom 

se načini rešetka od letava i metne se u bačvu, da 
bude za pod kunićevu stanu. Rešetka neka se na- 
mjesti tako, da stoji kakvih pet prsti nad otvorom, 
gdje je bio čep. Sad se još s prednje strane načine 
vrata s rešetkom od žice i stan je za kunića gotov. 


6. Stajica od bačve. 


Takvi su stanovi za kuniće vrlo prikladni,“fjer 
mogu stajati gdje godijer, pa i pod vedrim nebom. 
Metnemo li dvije takve bačve jednu uz drugu, 
možemo staviti na njih treću, a _metnemo li tri za- 
poredo, moći ćemo na njih staviti druge dvije, a na 


o 

ove dvije opet jednu. Potom bismo imali lijepe ku- 
ničnjake, koji bi izgledali ovako: 


3 1. O a Era 
Ž OO OOO 


Kako su otvori od čepova u svih bačava okre- \ 


nuti k zemlji, ne će u stan kunićev za kišovita vre- 
mena prodirati vlaga, nego će naprotiv sva mokraća, 
koja dolazi od kunića, na te otvore isteći napolje. 

Ovakav se stan ne može razdijeliti na dvoje, 
kao što stan od škrinje. Zato se mora ženkama, 
kad im dogje vrijeme da legu, na drugi način po- 


moći. U njihov se stan k stražnjoj strani metne škri- 


njica kojih 35 centimetra duga i široka, a kojih 10 
centimetra visoka, pa se u nju stavi dosta meke 
stelje. U toj će škrinjici kunica načiniti sebi gnijezdo 
i izleći u nj svoje mlade. 

3. Ko hoće, da ima kuniće posve u svojoj vlasti, 
i da ih racionalno gaji, neka drži svaku ženku za 
sebe u posebnoj stajici i mužjaka opet za sebe u 
posebnoj stajici. Kad bude od potrebe, prenijet će 
ženku k mužjaku, i kad se oplodi, metnut će je opet 
u njezinu stajicu. Takav je rad dakako najbolji. Ali 
većina ljudi, kojima je namijenjena ova knjižica, 
imat će posve dosta, ako drže dvije dobre ženke za 
rasplod i jednoga kunića. Od dviju dobrih majka 
dobit će kroz godinu osamdeset do sto komada mladih, 
a to je za njihovu obitelj dosta. Sve te svjetujemo 
da drže obje ženke s mužjakom zajedno u jednoj 
stajici. 

Ta stajica mora dakako da bude onda i mnogo 
veća, nego li za jednoga kunića. A urediti se ima 
tako, da bude u sredini stan za tri odrasla kunića, 
a sa svake strane da bude odjeljak za mlade. Ako 
se uzme dosta duga škrinja, onda se sa svake 
strane načini jedan manji odjeljak s posebnim vratima 
od daske i posebnim ulazom za ženku, kao što smo 


nav 

to opisali pod br. 1. U sredini će onda biti vrata S 
e me a žice. (GI. sliku 7.) Ako li pak škri- 
nja nije dosta velika, onda se neka sva upotrebi za 
stan starima, a sa svake strane neka se prikuje 
imanja škrinjica za mlade. Da se moraju u te male 
škrinjice načiniti prikladni ulazi iz .velike škrinje, 
da. mogu ženke u njih, po sebi se razumijeva. 


ufeHtetar širake 
7. Stajica za jednoga kunića i dvije kunice. 

Ako se stan za kuniće tako uredi, onda nema 
čovjek s kunićima nikakove druge brige, nego da 
ih hrani i stan im čisti. Ženke će se u pravo vri- 
jeme oploditi, i gotovo svaki mjesec izvesti iz svo- 
jih ležišta svoju mlad. Kad mlad stane sama jesti, 
čovjek će je uzeti i metnuti u drugu staju, koju je 
priredio upravo za nju. ' 

Ko želi držati četiri ženke, neka načini dva 
takva stana i u svakom neka drži po dvije ženke i 
jednoga mužjaka. Da se drže dva mužjaka, svakako 
je dobro. Može se dogoditi, da jedan oboli ili ugine, 
onda čovjek nije u neprilici. 

«Ko bi htio držati jednoga mužjaka i tri ženke, 
neka metne veliku škrinju na stupove, pa s prednje 
strane neka načini vrata, a na tri ostale strane neka 
Prikuje male škrinjice za mlad, kao što smo to čas 
prije opisali. ' 

Skrinjice, koje se prikuju uz veliku škrinju, 


neka se dadu otvarati odozgo, da čovjek može, kad 


je to od potrebe, prigledati k mladima. 


4. Ko ima kakvu praznu staju ili drugi prazan 
prostor, kamo ne mogu mačke, štakori i drugi ne- 
prijatelji kunićima, lako načini staju za kuniće ovako: 


Sav prostor neka razdijeli pregradom od da- 
saka na dva dijela, Jedan dio toga prostora neka 
bude za stare kuniće, a drugi za mlade. U pregratku 
za stare kuniće neka drži jednoga kunića i nekoliko 
kunica. U kutove ili uza stijenu neka postavi toliko 
škrinjica, koliko ima kunica. Škrinjice mogu biti na- 
činjene tako, da imadu ulaz sa strane, te da su 
odozgo pokrivene poklopcem, koji se dade skidati. 
Duljina, širina i visina tim škrinjicama neka bude 
50 cm., i neka se u njih metne meke stelje, od koje 
će kunica načiniti gnijezdo za svoju mlad. 

Umjesto takvih  škrinjica mogu se uzeti i 
škrinjice odozgo otvorene kao gnijezda. To je za 
nuždu takogjer dobro, ali je prvo više "prema naravi 
kunića, koji se u prirodi gnijezdi .u rupama, a i 


8. Kunićnjak. 

mladi su sigurniji u zatvorenoj škrinjici, nego li na 
otvorenom gnijezdu. 


Ko želi gojiti kuniće-u većem broju, neka na- 


čini za njih stajice kao što to prikazuje slika 8). 
ka) 


VI. Što treba kod gajenja kunića 
| znati? 


1. Kunić (mužjak). 


Dobar kunić mora spoljašnošću svojom poka- 
zivati nešto muškaračko. Kosti mora imati jake. 
Glava _mu ima biti razmjerno velika i okrugla. Oči 
treba da su mu žarke kao vatra; prsi Široke; a stegna 


lijepo zaoblena, Spolni organi ne smiju od njega: vi- . 


sjeti, već treba da su posve pritegnuti tijelu; a pa- 
ziti valja, da su dopro razvijeni. Kunić slabih kostiju, 
mutnih zaspanih očiju, uskih prsiju, nije za rasplod. 

Da se kunić prerano ne istroši, ne smije mu se 
pripuštati premnogo kunica; napose neka se ne pri- 
pušta mnogo njih na jedan dan. Uopće valja kao 
pravilo: Za šest do deset kunica drži po jednoga 
kunića, Ko mora paziti, kako će izaći s hranom, a 
ima susjede, koji drže kuniće kao što i on, može 
uštedjeti trošak za kunića, pa svoje kunice, kad je 
potrebno, odnijeti k susjedovu kuniću. Po drugim 
krajevima rade s kunićima, kao što kod nas sa stokom. 
Na odregjenim postajama drže se lijepi kunići, pa 
se njima pripuštaju kunice iz sve okoline. To je vrlo 
dobro; pa što može biti drugdje, zašto ne bi moglo 
biti i kod nas? 

2. Kunica (ženka). 


Tijelo kuničino treba da bude nježno. No premda 
je kunica nježnija od kunića, ipak je redovito teža 
od njega, napose, poslije kako je nekoliko puta imala 
mlade. Glava joj ima biti uska i dugoljasta, a stražnji 
dio tijela širok i dobro razvijen. Na prsima ima ku- 
nica obično po osam sisa. No ima kunica, u kojih 
nema više od četiri sise. Ali usprkos tomu mogu se 
i takve kunice ostaviti za rasplod, samo ako su inače 
dobro razvijene. U dobre je matere vime veliko tako, 
da se katkad i po podu vuče. Kunice za rasplod 
imaju biti ćudi blage i mirne. Razdražljive i pakosne 
kunice nijesu za rasplod. Ako se prema tome nagje 
kunica, koja bi grizla i derala svoje mlade, kad ih 
se čovjek dotakne, ili ih primi u ruku, onda 
Znade se katkad u mlade kunice dogoditi, da svoje 
mlade pogazi ili zaguši. Iz toga ne slijedi odmah, 
da ne valja za rasplod. Mlado kao mlado, nepažljivo, 
nespretno. 

Dobro je znati, da kunica ima dvije materice. 
Toga u drugih sisavaca ne nalazimo. To je razlog. 
što kunica odmah, kako poleže mlade, može opet 
zabregjiti, i tek što jedne mlade odgoji, druge izleći. 

to više, ima primjera, da je kunica bregja primila 
kunića, pa dok su jedni mladi u jednoj materici do- 
zrijevali, drugi su se u drugoj stali razvijati. Kad to 
znamo, lako razumijemo, kako to, da se kunići divlji 
a i domaći, koji su prepušteni sami -sebi, tako silno 
umnožavaju; a osim toga lako shvatimo kako ljudi, 
koji toga ne razumiju, štošta krivo tumače. 

Jednom sam.došao u kuću, gdje su držali ku. 
niće.  Kunići su jepo napredovali, ali najedno 
izgube ljudi u toj kučičvolju pa da će sve razdati. 
Upitam za razlog, a oni mi reku, da se te gadne 
životinje pare sa štakorima, pa da su im se 
stoga omrazile. ,To nije moguće“, odgovorim ja 
»a zašto tako mislite?“ — ,Evo, naša je kunica iz- 
legla“, odgovore oni. ,Sad je tome mjesec dana i mi 


28 


smo htjeli, da je odnesemo na pripust, pa gle, ona 
ima opet mlade. Kad nije kunić uz nju, od čega bi 


mogla zabregjiti, ako ne od štakora?“ — ,A kad ste 
vi dali kunića od kuće?“ upitam ja. — ,Odmah drugi 
dan, kako je kunica izlegla.“ — ,E, ljudi moji, onda 


ste vi u velikoj bludnji“, rečem ja i istumačim im, 
kako kunica ima dvije materice, i kako je odmah, 
pošto je izlegla, postala bregja od kunića, dok je još 
bio kod kuće. 

Tako evo neznanje iznese kakovu godijer ludost 
na vidjelo. 


3. Kako se raspoznaje mužjak od ženke? 


Mužjaka od ženke moći je već po spoljašnosti 
prilično dobro raspoznati. h 


Mužjak ima okruglu glavu, vatrene oči, široke, 


prsi, vitko tijelo i svijetlu dlaku. Ženka naprotiv ima 
dugoljatu glavu, blage oči, uske, gotovo šiljate prsi, 
a u stražujem je dijelu tijela široka. 

Kod posve mladih kunića teško je po spo- 
ljašnjim biljegama odrediti spol. Hoće li čovjek ipak 
da zna, je li mladi kunić mužjak ili ženka, treba da 
radi ovako: Neka povali kunića na hrbat. Na trbuhu 
megju stražnjim nogama naći će malu grbicu. Ako 
ovdje pritisne palcem i kažiprstom kožu s jedne i 
s druge strane grbice, ukazat će se na njoj mali 
otvor. Taj je otvor ili okrugao ili duguljast. Ako je 
otvor okrugao, kunić je mužjak; ako li je pak otvor 
duguljast, onda je ženka. 


4. Doba za prvo parenje. 


Na pitanje, kad se mladi kunići mogu uzeti za 
rasplod, odgovaramo ovako: Manje i prostije pasmine 
prije su zrele i podobne za parenje, nego li pasmine 
veće i finije. Uopće se drži, da ne valja puštati mladih 
kunića na prvo parenje prije 7. ili 8. mjeseca. No u toj 
stvari ne valja paziti toliko na dob, koliko na razvoj. 
Ako je životinja lijepo razvijena, jaka i potpuno iz- 
rasla, može se upotrebiti za rasplod i prije pome- 

nutoga vremena. To vrijedi napose za kunice, ako 
osim toga, što su se lijepo razvile, nastupi u njih 
i zapala, No kunića (mužjaka) nije dobro upotrebiti 
za parenje prije 10. mjeseca. 


5. Način pripuštanja. | 


Kad se ima kunica pripustiti, onda valja uvijek 
metnuti kunicu u staju kunićevu, a ne obratno. Metne 
li se kunić u stajicu kuničinu, to se kunić zabuni, 
pa ne mari za kunicu, već njuši i ogledava se na 
sve strane, kao da se čudi, kamo je to prispio. A i 
s druge strane kunica je u stajici kunićevoj pokor- 
nija, nego li u stajici svojoj. 

Redovno prima kunica kunića bez ikakve po- 

teškoće. Parenje valja uvijek nadzirati. Padne li kunić 
poslije parenja na stranu s nekim vrčanjem, pa ostane 
tako nekoliko časaka, da se gotovo niti ne makne, 
onda je parenje uspjelo. 
, Jedan skok je dosta, da kunica ostane plodna. 
No za veću sigurnost dobro je, da se dopusti još 
jedan skok. Poslije toga ima se odmah kunica od- 
nijeti u svoju stajicu. Dulje ostavljati kunicu kod 
kunića nije dobro ni korisno. Ko bi je ostavljao 
dulje, samo bi bez potrebe kunića slabio. 

Dogagja se katkad, napose kod mladih kunica, 
koje se prvi put pripuštaju, da ne će primiti kunića, 
nego se izvlače pod njega, privijaju se k zemlji 
grizu ga, i svom ga silom tjeraju od sebe. Tad 
treba više puta dosta dugo čekati, dok se posao 
izvrši. Ali ako je kunić dobar, pitom i miran, može 
mu čovjek pomoći tako, da kunicu malo pridrži. 
Ne bi li ni to pomoglo, onda valja kunicu odmah 
uzeti od kunića, pa je nekoliko dana hraniti podraž- 
ljivom hranom, n. pr. zoblju ili celerom, pa je tada 
opet pripustiti. Kuničari preporučuju, da se takvim 
kunicama  megju hranu dade malo likopodaja. 
To je prašak, koji čini, da u ženke nastane zapala. 

Razlog, što kunica odbija kunića često puta je 
i u tom, što je predebela. Tu ne pomaže ništa drugo, 
nego da se neko. vrijeme, slabije hrani. 

Uopće valja paziti, da kunići za rasplod: 


previše ne odebljaju. U predebelih kunića obrastu 


unutrašnji nježniji organi salom, pa tako životinja . 


postane neplodna i prema tome i nesposobna za rasplod. 


To vrijedi napose za kunice. Predebele se kunice: 


s veće strane ne primaju, nego ostaju jalove. 
6. Vrijeme pripuštanju. 


Najlakši je posao s kunicama, ako se pripu- 
* štaju za vrijeme zapale. Za vrijeme zapale kunice su 
nemirne, grebu, kao da će kopati jamu, čupaju sebi 
dlake na trbuhu, kupe ustima slamu po stajici, i ku- 
. šaju praviti gnijezdo. No kunice se mogu pripuštati, 
ako i nemaju zapale. Tako se mlade kunice mogu 
pripuštati odmah, kad se lijepo i potpuno razviju, 
a stare, kad se rastave 's mladima. 

Napose valja za stare kunice pamtiti ovo: Ako 


je koja kunica imala mlade, pa su joj uginuli, odmah ' 


je valja pripustiti, inače joj se može upaliti vime, 
pa se može teško razboljeti. 

Nije dobro pripuštati kunice u vrijeme, kad mi- 
jenjaju dlaku. Mlad od kunica, koje su zabregjale, 


kad su mijenjale dlaku, kržljava je, čupava i gadna, 


7. Kunica bregja i dojilica. 
Kunica bregja nosi obično 30 ili 31 dan. Ali iz- 


nimaka ima, kao što svagdje, tako i ovdje. Ima ku- 


nica, koje nose i 35 dana. 


Bregje kunice valja dobro hraniti. Kad se pri- | 
bližava vrijeme, da će kunica leći, valja joj .stajicu , 


dobro očistiti, nastrti je mekom steljom i pobrinuti 
se za ležište mladih. Dva dana prije nego li će leći 
stane kunica obično skupljati ustima po stajici stelju, 
čupati sebi s trbuha dlaku, i praviti gnijezdo. Ali ima 
kunica, koje se za to mnogo ne brinu. Onda čovjek 
mora sam da gnijezdo malo uredi. 

liH ie Dobra kunica leže mlad u gnijezdo, i kad je 


to lizvršila, uredi gnijezdo i pokrije mlad brižljivo. 


dlakama, (štoy ih je sebi iščupala. Ima nespretnih 

kunica, koje svoju mlad raznose po svoj stajici. 
Hoće li čovjek, da je kunice u nespretnosti svojoj 
ne  pogaze, mora je pobrati, i sam je smjestiti 
u gnijezdo. Drugi dan mora čovjek gnijezdo malo 
pregledati, pa ako nagje, da je koji mališ uginuo, 
valja ga odstraniti. Više od osam, najviše deset 
komada mladi neka se ne ostavlja ni najboljoj kunici. 
Sve, što je više od toga, valja odstraniti, baciti ili 
podmetnuti drugoj kunici, ako se u isto vrijeme oko- 
tila, pa ima manje mladih. Baca se najkržljavija mlad, 
a podmeće se ovako: Uzme se dlake iz gnijezda one 
kunice, kojoj kanimo podmetnuti mlade. U tu dlaku, 
zamotamo mlado, pa ga tako ostavimo jedno vrijeme. 
Od dlake iz drugoga gnijezda dobit će mlade miris 
kao da je iz onoga gnijezda, pa ga kunica, kad se 
metne u njezino gnijezdo, ne će prepoznati, nego će 
ga dojiti kao svoje. Ko želi imati lijepu mlad za 
podmladak ili za rasplod, neka najboljim kunićima 
ostavi samo četiri komada mladi. 

Kunice obično doje svoju mlad nešto preko 
tri tjedna. Poslije četiri tjedna neka se rastavi mlad 
s majkom ovako: Majka neka se u jutro stavi u novu 
stajicu, a mlad neka ostane u staroj, na koju je na- 
vikla. Tako će lakše majku pregorjeti. U večer neka 
se još jednoć majka stavi k mladi, da posiše, ako 
ima još što mlijeka, a dan poslije toga, neka se rastave 
posvema. 


Kad se kunica rastavi s mladi, neka se 
odmah pripusti. Tako najradije prima mužjaka. Ako 
se oteže dulje, prima ga teško, a može ostati i 
jalovica. Ima ih, koji pripuštaju kunice za deset dana, 
kako su izlegle. I tada primaju mužjaka vrlo rado, 


ali je bolje, da se ne pripuštaju, dok se ne rastave. 


s mladi, da se naglo ne istroše. 

Je li kunica ostala bregja ili nije, ne da se ni 
po čem pravo prosuditi. Redovito, kad ostane bregja, 
ne prima više mužjaka. Ako se potom za dva tri 
dana odnese k mužjaku, pa ga ne prima, ostala je 
bregja. No to nije vazda pouzdan znak. Spomenuli 

smo već, da ima slučajeva, gdje je kunica primila 
kunića i malo prije, nego li je izlegla. Razlog je tome, 
što ima dvije materice.. 


8. Kako se dugo ostavljaju kunići za rasplod? 


: Ima ih, koji drže kuniće za rasplod i po pet 
godina. No ko hoće, da mu kunićnjak dob ko 
duje, neka ne drži kunića za rasplod više od dvije 
godine. Samo vrlo dobre ženke može čovjek ostaviti 
i dulje, napose onda, ako nije dao, da se prečestim 
ragjanjem previše ne istroše. 

Pakosnih životinja ne valja držati, pa _ makar 
bile ne znam kako lijepe. Zna se katkad naći kunica 
tako pakosnih, da pojedu svoju mlad odmah, kad 
je izlegu. Neki misle, da je tomu razlog ljuta žegja, 


koju želi takva kunica da utaži makar krvlju svo-. 


jega legla. No to ne će biti istina, kad se zna, da 
su leglo svoje napale i takve kunice, koje su imale 
dosta vode u stajici, kad su legle. — Znamo za 
jedno mjesto, gdje su kunicu odučili od toga nepo- 
činstva_ time, što su je čestito izbili. Da će to i 
drugdje pomoći, ne jamčimo. Svakako treba kunici, 
koja se od toga ne bi mogla odučiti, što prije za- 
krenuti vratom. 


9. Kako valja kuniće hvatati. 


X Ako čovjek gaji kuniće u stajicama, onda ih 
ja više ad hvatati, pa prenositi iz jedne stajice 
rTugu. Zaio je potrebno, da ovdi 
kako se kunići dada m nn 
Obično se hvataju kunići za uši. No kunići su 
na ušima vrlo ćutljivi, pa se svim silama otimlju 
kad ih čovjek tako pograbi, te su kao omamljeni, 
kad se ispuste. Zato se valja takova hvatanja kunića 
ostaviti, pa ih hvatati ovako: Desnom rukom po- 
grabi kunića dobro za kožu na hrptu, lijevu stavi 
pod njega, pa ga tako nosi, kuda te volja. 

VII. Hrana. 


Kunić nije izbirač u jelu, zato ga ni hraniti nije 
teško. Ali usprkos tomu, ako čovjek ne zna dobro, 
što se smije kunićima dati, a što ne, lako mu se do- 
godi, da mu najljepši komadi, napose dok su još 
mladi, otidu po zlu. Da toga ne bude, potrebno je 
ovdje spomenuti nešto o hrani, koja se podaje ku- 
nićima. : 

1. Najprirodnija je hrana za kuniće svakovrsna 
zelen. Ovamo idu razne trave, djeteline i povrće. 

Kod djeteline spominjemo napose, da je kunići 
vrlo rado jedu, pa im se baš zato ne smije davati 
prije nego li je u cvijetu. Mladu djetelinu prije cvi- 
jeta jedu odviše lakomo, prejedu se, nadmu se, 
pa obično cd toga poginu. 

S osobito velikom ljubavi jedu kunići maslačak 
(trputac) i poljski korov, koji se nazivlje osjak. Čini 
se, da im mlijeko, koje se nalazi u tim biljkama, 
vrlo prija. Ako se hrane maslačkom ženke, kad iz- 
legu, imadu mnogo mlijeka i vrlo dobro doje svoju 
mlad. 

Sve vrste salate, a potom i vrtna salata, imadu 
se podavati kunićima s velikom opreznošću. Ako se 
kunići hrane salatom mnogo i kroz dulje vremena, 
obole i dobiju proljev. 

Isto tako valja pomalo i oprezno hraniti lišćem 
od kelja i zelja (kupusa). Inače i od toga dobiju lako 
kunići proljev. Nešto bolja i sigurnija hrana jest 
lišće od mrkve i od buraka ili kravske repe. Ali i 
ovdje valja pravilo: Ne podavaj mnogo hrane na 
jedanput! 

Za zelenu hranu kunićima mogu se dobro upo- 
trebiti grančice i lišće raznog drveća i grmlja, a 
zatim svakojako korijenje, repa i krumpir. Megju ko- 
rijenjem zauzima prvo mjesto mrkva. Mrkva čisti krv 
i čini, da kunići dobiju ljepšu dlaku. Zato treba na- 
pose kuniće hraniti mrkvom onda, kad mijenjaju 

dlaku. Sirovi krumpir otrovan je za kuniće, ali kuhan 
izvrsna je hrana za njih; napose, kad ih čovjek želi 
utoviti. ' 
Luk, češnjak i slične biljke otrov su za kuniće. 
Zato im te hrane ne valja podavati. 


Za zelenu hranu valja uopće pravilo, da se po- 
daje suha, a nipošto mokra, rosna ili mrazom opaljena. 
Takva je hrana zdravlju kunića vrlo pogibeljna. 
Isto vrijedi za ozeblo korijenje i repu. Sve to istina 
kunićima ne škodi mnogo, dok su na slobodi, pa se 
mnogo kreću u prirodi, ali domaći naši kunići 
manje se kreću u prirodi, zato su mnogo nježniji i 
osjetljiviji, pa im takva hrana odmah vrlo naudi. 


Zelena hrana poglavita je hrana kroz čitavo ljeto 
U zimi zelene hrane ponestane, ali dobar gospodar 
nastoji, da spremi za zimu krumpira, buraka, mrkve 
i drugoga korijenja, što nadomješćuje zelenu hranu, 
pa to podaje uz drugu hranu svojim kunićima. Tako 
će mu kunići ostati manje više vazda zdravi. Ako čo- 
vjek nema ništa, što bi umjesto zelene krme podavao 
svojim kunićima, morat će se kunići dakako zado- 
voljiti sa samom suhom hranom. Ali tada valja dobro 
paziti, kad se prelazi sa suhe hrane na zelenu i obratno. 
Prenagao prijelaz vazda je za kuniće vrlo pogibeljan. 
Stoga valja u početku podavati samo malo nove 
hrane, a zatim malo pomalo sve više, dok se živo- 
tinje posve na nju ne priuče. 


2. Zasuhu hranu u zimi podaje se kunićima si- 
jeno. Najbolje je ono sijeno, koje je košeno, kada je, 
većina trave u cvijetu. Od takva se sijena stvara u 
tijelu zdrava krv, koja čini, da se životinje lijepo 
razvijaju i dobro napreduju. 


I suha je djetelina izvrsna hrana za kuniće, 
samo što je ta hrana za njih previše skupa. Kunići 
ne pojedu sve djeteline, nego samo lišće, a tvrde 
stabljike ostave. Potom većina te fine hrane badava 
propada. ' 

Za suhu hranu podaiu se kunićima sve vrste 
žita, napose zob. Od zobi ragja se u tijelu živo- 
tinjskom vrućina. Zato se zobi kunićima samo malo 
smije davati. Zna se dogoditi, da kunići, koji 
se hrane zoblju, srce od zobi izjedu, a ljusku ostave. 
U tom slučaju neka im se posve zakrati zob za ne- 
koliko dana. Poslije neka im se opet poda, ali posve 
u maloj mjeri, pa ne će ništa izbirati. Kukuruz, bob, 
grašak i drugo tvrdo zrnje treba prije, nego se poda - 
kunićima, na debelo samljeti, stući ili metnuti u vodu, 
da se umekša ili nabubri. 

Kukuruz i ječam imadu u sebi mnogo škroba 
pa stvaraju u životinjama mast. Zato se neka ne po- 
davaju kunićima za rasplod, nego samo kunićima, 
koje želimo utoviti. Od kukuruza i ječma stvara se 
u kunićima i jedro meso, koje je vrlo ukusno. 

Stari hljeb, ostaci i mrvice, vrlo su dobra hrana 
za kuniće. Samo valja paziti, da to ne bude pljesnivo 
Inače se kunići jako lako od toga razbole i poginu 

3. Ostaci od hljeba, kao što i posije, šrot itd. 
dadu se dobro upotrebiti za meku hranu, kojom se 
takogjer kunići hrane. Posije, ostaci od hljeba i slično 
preliju se vrućom vodom, k tomu se primiješa ku- 
hanoga krumpira ili repe, pa se to sve zdrobi i po- 
miješa, da bude od toga kaša. Ta je kaša vrlo ugodna 
hrana kunićima. Samo upozorujemo, da se vazda u 
tu kašu metne i malo soli. Sol podražuje žlijezde u 
ustima i želucu, te čini, da izlučuju iz sebe _ mnogo 
sline i želučanih sokova. Slina i želučani sokovi | 
rastvaraju hranu, pospješuju probavu, pa su zato 
kunići, koji dobivaju u hrani i malo soli, zdraviji 
i ljepši, dlaka im se sja, a kunice imadu više mlijeka. 
I ta se hrana u prvom redu preporučuje za tovljenje. 

4. Spomenuli smo, da se mokra zelen ne smije 
za živu glavu podavati kunićima. Ali se takva zelen 
dade vrlo dobro upotrebiti za kiselu hranu. U nas 
je poznato kiselo zelje i repa kao hrana za ljude. 
Da bi se što slično prirediti dalo i za.Životinje, na 
to niko gotovo ni ne;pomišlja. Pa ipak/se_dade vrlo 

0dobra kisela hrana od razne zeleni prirediti i za 
o, napose za kuniće. A priregjuje se ta hrana 
ovako: : 


Uzmi kakav badanj ili kacu, koja nije za drugo, 
pa vlažnu jesensku travu, djetelinu, ostatke od zelja, 
cimu od repe i sve slično, što se s veće strane baca 
na gnoj, izreži, metni u tu posudu, nagazi i pokrij 
daskama, kao što i zelje, pa nameći na to što više 
kamenja. Nagažena zelen će se ugrijati, zakipjeti, i 
kad prekipi, dobit će slagjahan ukus, te će biti vrlo 
ugodna hrana ne samo kunićima, nego i svinjama i 
svoj ostaloj stoci. 


Kipi takova hrama dva do tri tjedna. Poslije 
toga može se odmah upotrebiti. Ali dobar gospodar 
ne će te hrane potrošiti u ljetu, dok ima što drugo, 
nego će je čuvati za zimu, Takva hrana u zimi na- 
knagjuje zelenu hranu, te je s te strane od vrlo ve- 
like vrijednosti. Čuvati se dade i godinu dana. Ako se 
poslije, kako je otkipjela, voda s nje pobere, pa se 
nabije na nju zemlja tako, da je dobro zatvorena, 
pa da ne može do nje zrak, onda se sačuva, da je 
. upravo milina. 


Preporučujemo pripravljanje te hrane živo. Svako 
neka pokuša najprije barem na malo; kasnije, kad se 
sam osvjedoči, da je to dobro, sigurni smo, da ne 
oće trebati nagovaranja. 


DJ 
* * 

Pripominjemo ovdje, da je kunićima vrlo mila 
promjena u hrani. Gdje je to moguće, neka se čini, 
pa će i kunići lijepo napredovati. Tako se n. pr. 
uza sijeno po zimi može jedan dan dati mrkva, 
drugi dan burak, treći dan kaša ili kuhani krumpir 


itd. 
ZI 

VIII. Kako valja hraniti? 


Starije kuniće hrane jedni dva puta, drugi tri 
puta na dan. Sto je bolje, ne ćemo se prepirati. To 
neka svako uredi prema tome, kako mu dopušta 
vrijeme. — Mladi kunići moraju se hraniti češće, 

Na što kod hranjenja valja napose paziti, jest 
točnost; to će reći: kunići treba da dobiju hranu 
svoju svaki dan točno u odregjeno vrijeme. Hrane li 
se kunići svaki dan točno u odregjeno vrijeme, priuče 
se žurno na to, pa u svoju uru željno čekaju kod re- 
šetke na vratima, kad će doći gospodar da ih na- 
hrani. 

Koliko će se hrane dati kojemu kuniću, ne može 
se ovdje odrediti. Svako, ko drži kuniće, za kratko 
će, ako mu je do toga, sam naći, koliko je hrane 
njegovim kunićima dosta. Uopće spominjemo samo 
ovo: Kunićima za rasplod i onim mladima, koji su 
odregjeni za rasplod, od veće je koristi, ako se hrane 
malo umjerenije, nego liako se hrane preobilno. Ku- 
nići naprotiv, koji su odregjeni za kuhinju, a isto 
tako kunice bregje i dojilice mogu se hraniti bolje. 

Kako su kunići manje više noćne životinje, koje 
tako reći u noći pravo ožive, to pokazuju pod večer 
više teka za jelo, nego li kroz dan. Zato je od po- 
trebe, da im večernji obroci budu obilniji, nego li 
inače. 

Ako se hrana kuni- 
ćima meće na pod, 
kao štoto obično biva, 
onda kunići mnogo 
hrane  potepu. Zato 
mncgi kunićari meću 
u stajice jasle ili bolje 
reći lotricu, ljestvicu. 
Takva se lotrica zbije 
od malih letvica ili se 
načini od pletene žice, 
ili od gvozdenih šta_ 


9, Jasle za kunića, 

pića, pa se smjesti na jednu stranu u stajici ali 
tako, da ne može kunić u nju, nego da kroz otvore 
izvlači sebi hrane toliko, koliko mu treba. Može li 
kunić u jasle, nije se postiglo ništa. Hrana se izgazi, 
i opogani mokraćom, pa nije ni za što. Ako lotrica 
ne bi dopirala do stropa ustajici, ondaje treba nat- 
kriti komadom daske. 


Kaša, žito i slična hrana daje se kunićima u 
zemljanim posudama. Posude drvene i limene prelake 
su, pa ih kunići zajedno s hranom lako prebace, a 
osim toga drvene se posude teško čiste. Dobra po- 
suda treba da je dosta teška, 
iznutra glatka i, ako je moguće, 
na rubovima unutra zavijena. Ovo 
pošljednje zato, što ima kunića, 
koji se nauče grepsti hranu iz 
posude. Ako su na posudi rubovi 
10. Posudica za hra-zavrnuti unutra, ne mogu toga či- 

njenje kunića. niti. Jede li više kunića iz jedne 
posude, neka bude posuda dosta duga. Prikladnu posudu 
za hranjenje kunića prikazuje nam slika 10. Takve nam 
posude lako izrade naši lončari. 


Bu 


IX. Pilo. 


Ima ljudi, koji misle, da kunići ne trebaju piti. 
Ali to je vrlo krivo mišljenje. Pilo je potrebno kuni- 
ćima koliko za probavu, toliko za rastenje. Meso ži- 
votinjsko ima u sebi veliki dio vode. Ako životinja 
ne pije, kako će onda izgraditi svoje tijelo? Pilo je 
potom i za kuniće nužno. Za svjedočanstvo tome na- 
vodimo divljega kunića i šumskoga zeca. Kad se 
hrane s veće strane samo suhom hranom, onda traže 
hladna vrela, pa tamo gase sebi žegju. Ako je tome 

tako, kako je onda moguće, da domaći kunić bude 
iznimka? Ne! Iskustvo nam naprotiv zasvjedočava, 
da domaći kunić još više treba da pije, nego li nje- 
govi srodnici na slobodi. Kad se u mene zimi pojilo 
blago u staji, pa se posuda s vodom metnula i pred 
kuniće, sve je nagnulo s najvećom pohlepom da pije. 
Dopuštamo, kad se kunići hrane zelenom hranom, 
da ne trebaju nužno da se napose napajaju, što više, 
ako se ne pazi, da im može napajanje i pogibeljno 
biti. Ali ako se hrane suhom hranom, onda ih je 
nužno napajati. Neka se niko ne da uvjeriti, da im 
komad mrkve, repe ili što slično podaje dosta, što 
im je za pilo potrebito. 

Najbolje je pilo za kuniće dakako mlijeko. Ali 
ne znam, da bi se ko u nas dao na to, da kuniće 
poji mlijekom. Ko bi ipak mogao, neka im podaje 
kuhano, da se ne bi sušica, ako je krava može biti 
sušičava, prenijela s krave na kuniće. i. 

Jednako dobro pilo za kuniće jest juha od brašna 
ili od ječma. Takva juha pomaže mnogo mladima, 
da hitro rastu, i ženkama, da bolje doje. Juha se po- 
daje mlačna, nipošto vruća. 


Najnaravnije pilo za kuniće jest dobra voda, 
koja im se podaje u zemljanim posudicama. 


Pita se samo, kada i kako valja kuniće 
pojiti? Najbolje je pojiti kuniće prije, nego im se 
dade hrana. Dok se dade pilo kuniću, koji je u po- 
šljednoj stajici, već su se kunići u prvim stajicama 
napojili. Potom se izvade posudice za vodu iz stajica 
i odmah se kunićima dade hrana. Ako se tako radi, 
rijetko će se dogoditi, da koji kunić ne bi pio. .Da 
je pred kunićima vazda voda, nije dobro. Tako bi se 
moglo dogoditi, da piju previše, ili, ako to ne, vođu 
će jamačno proliti, pa stelju u stajici bez potrebe 


pomokriti. 
>N 

X. Tovljenje kunića. 


Meso je kunićevo i po boji i po teku kao pile- 
tina. Običnome čovjeku teško je razlučiti jedno od 
drugoga. 

Mi znamo, da pilići, koji su hodali po paši, i 
hranili se ponajviše travom, imadu miris po travi i 
neki bljutavi ukus. Upravo je tako i kod kunića, ako 
se hrane samo travom. Hoćemo li potom da dobi- 
jemo od kunića fino i ukusno meso, moramo ih, prije 
nego li što ih zakoljemo, kojih deset do četrnaest dana 
hraniti boljom hranom, pa ih tako po neki način 
utoviti. 


“Da xe kunić utovi, od potrebe mu je prije svega 
mir i mrak. Ako životinja mnogo miruje i boravi u 
mračnoj staji, onda laganije diše i polakše joj teče 
krv po tijelu. Stoga joj masne čestice, koje su u 


krvi, ne izgaraju u plućima, kao što onda, kad se _ 


mnogo kreće i jače diše, nego joj se skupljaju po 
raznim čestima tijela kao salo ili mast. Kako kod 
utovljene životinje ima masti i u mesu, to je meso 
takvih životinja mnogo mekše i finije, a potom i 
ukusnije, kad se priugotovi za jelo. Ako nam je dakle 
do toga, da kunića utovimo, moramo mu se pobri- 
nuti za mir i mrak. Za to su najprikladnije male 
škrinjice tri četiri puta veće, nego li što je kunić 
sam. Škrinjica za «tovljenje kunića može imati po- 
klopac odozgo. Da ne ostaje u škrinjici pokvaren 
zrak, mora se poklopac na nekoliko mjesta provrtati 
ili usjeći u nj rešetka od drota; a da se na podu ne 
skuplja mokraća, valja da pod bude od letvica, koje 
su prikovane za mali prst jedna od druge. 


U takvu se škrinjicu metne na pod nešto stelje, 
i onda se stavi u nju kunić. Hrana mu se podaje u 
prikladnoj posudi u koji kut škrinjice. Hrana mu je 
tada ponajviše kuhani krumpir, hljeb, posije, ječam, 
zob i meka hrana ili kaša, kao što to već opisasmo. 
Dobro je, da se hrana mijenja, i da se podaje jedan 

put ovo, drugi put ono. Tako živinče radije jede i 
ljepše napreduje. Hraniti valja više puta u manjim 
obrocima. Obično se kunići za tovljenja hrane po 
četiri puta na dan. 

Trava i druga zelen ne podaje se kunićima, kad 
ih tovimo. Samo onda, kad hoćemo, da meso dobije 
poseban fin miris, dade se kuniću uz drugu hranu i 
nešta mirisava zelja, kao što n. pr. majčine dušice, 
žalfije, metvice i t. d. 

Za pilo daje se tada kuniću, gdje jeto moguće, 
mlijeka. Da to kunića mnogo pomaže i njegovu mesu 
podaje ljepšu boju i finiji ukus, ne treba spominjati. 

Za tovljenje se uzimaju kunići od 3 do 6 mje- 
seci. Tada im je meso najfinije. Ženke se mogu uzeti 
za tovljenje i nešto starije. Rado se uzimaju poslije 
kako su imale prvi put mlade. Opazilo se, da se tada 
najbrže i .najbolje utove. 


ni 


XI. Štrojenje mužjaka. 


Sve mlade kuniće mužjake, koje ne kanimo osta- 
viti za rasplod, valja što prije uštrojiti, kao što to 
činimo kod krmadi i kod drugih domaćih životinja. 
Na štrojenje kunića nukaju nas ovi razlozi: 

Od uštrojenoga mužjaka bolje je meso, nego li 
od neuštrojenoga. Tako se n. pr. meso od kopuna 
uštrojenoga pijevca) mnogo više cijeni, nego li meso 
od kokota. Upravo je tako i kod kunića. Kunić 
uštrojen mnogo hitrije raste, daje mnogo finije meso 
i prije se utovi, nego li neuštrojen. 

Ako se mužjaci uštroje, mogu se držati vazda 
sa ženkama. Ako li ne, moraju se rano rastaviti od 
njih, jer se kunići već u četvrtom mjesecu pare, pa 
tako dolazi na svijet prekržljava_ mlad, koja je vrlo 

hitra da uhvati svaku bolest, pa da pripravi gospo- 
daru umjesto radosti žalost. 

Osim toga mužjaci neuštrojeni, kad dozriju, ne 
trpe jedan drugoga, pa se biju stražnjim nogama 
sve dotle, dok jedan drugoga ne razdere i ne skonča. 
Da toga ne bude, valja ih štrojiti. 

Kunići se štroje, kad navrše tri mjeseca. Za taj 
posao potrebna su dvojica; a štroji se ovako: 

Jedan primi kunića lijevom rukom za kožu na 
šiji, a desnom za stražnje noge, pa ga povali na stol 
i namjesti ga tako, da mu se može do mošnjica. 
Drugi uzme komad ,konca svilenoga ili dlaku 
od konjskoga repa, i načini od toga zamku. Po tom 
potisne. lijevom rukom jedno mudašce na kraj mo- 
Šnjice, metne zamku oko njega i dobro ga podveže. 
Isto tako učini kasnije i s drugim mudašcem. Kako 
sada do mudašaca ne može više dopirati hrana iz 
ostaloga tijela, to će mudašca naskoro pomodriti, 
zatim pocrniti, i napokon se posušiti i otpasti. Da će 
se kunići iz početka, kad im se podvežu mudašca, 

održati kiselo, po sebi se razumijeva. No naskoro će im 
se bol utišati, pa će biti veseli kao i prije. Spome- 
nuti nam ovdje valja, da se podvezivanje ima izvršiti 
bez velikoga natezanja, da se ne pokidaju unutrašnje 
nježne česti na spolnim organima, pa da kunić poradi 
toga ne propadne. ' 

Drugi je način štrojenja ovaj: Najprije se mu- 
dašca malo podvežu, da svaki čas ne pobjegnu i ne 
sakriju se pod kožu, što se kod kunića vrlo lako do- 
gagja. Potom se mošnjice nad svakim mudašcem 
malo razrežu, kroz rezotine se mudašca protisnu na- 
polje i odrežu. Potom se ranjene česti potisnu malo 
u tijelo i štrojenje je gotovo. Ranice ubrzo zacijele 
same od sebe. Ko ima pri ruci nesoljenoga masla, 
masti ili lanenoga ulja, dobro je da ranicu kao što 
i kod krmadi time malo namaže. 

Posve dobar a uza to najhitriji način štrojenja 
jest ovaj: Primi kunića jednom rukom za mudašca, 
a drugom mu škaricama ili oštrim nožićem posve na 

kraju mošnjica mudašca zajedno s mošnjicama odreži, 


ranicu malo namaži, i posao je gotov. 

Kad se kunići uštroje, metnu se u stajicu na 
čistu i meku stelju. Kako uštrojene životinje vrlo 
muči žegj, podaje im se isprva samo vode za pilo. 
Za nekoliko sati poda im se i nešto hrane. Za dva 
tri dana uštrojeni su kunići kao da im se nije ništa 
dogodilo. 

Paziti valja kod štrojenja životonja, da se upo- 
trebljava za taj posao orugje posve čisto. Zato je 
dobro, da se nož ili škarice prije štrojenja umoče u 
vrelu vodu ili u vodu razrijegjenu karbolom ili kreo- 
linom, i da se odmah poslije štrojenja dobro očiste. 
Ko bi za štrojenje upotrebljavao  nečisto orugje, 
mogao bi lako živinče otrovati, i ostati bez njega. 


XII. Kako se kunić ubija i gotovi 
za kuhinju? 
Ubiti Šimi nije istina nikakva umjetnost, ali 


i to valja naučiti. Nastojati treba, da se i taj posao 
izvrši tako, “da se životinja dugo ne muči. ' Najlakše 


. i najobičnije se taj posao izvršuje ovako: Kunića 


valja primiti dobro lijevom rukom za stražnje noge, 
dignuti ga u vis, pa ga tada udariti prikladnom ki- 
jačom od drveta par puta po zatiljku iza ušiju. Ži- 
votinja će nekoliko puta zacviljeti i stat će se trzati. 
Zato je valja dobro držali, da se kako ne izmakne. 
Za nekoliko  časaka bit će to trzanje sve slabije; 
na usta, na-nos i na uši navalit će krv; oči će se 
ugasiti, i za kratko kunić je mrtav. Udarac po za- 
tiliku potresao je mozag u glavi i prebio hrptenjaču, 
i to je bio razlog njegovoj smrti. 

Kijača, koja se upotrebljava za ubijanje kunića, 
treba da bude od tvrda drveta. Najbolje je, ako je 
oko 30 cm. duga. Na kraju, kojim se udara treba da 
bude debela 7 do 8 cm., a na kraju, za koji se drži, 
5 do 6 cm. Drvo ne smije biti uglato, već zaokru- 
ženo i glatko. 


Krvi, koja je za ubijanja navalila na usta, na 
nos i na oči kuniću, isteklo je veoma malo. Ako ku- 
nića ostavimo tako, većina će krvi ostati u njemu, 
pa će meso biti crno. Hoćemo li da dobijemo meso 
bijelo, valja odmah poslije, kako smo kunića ubili, 
da mu prerežemo vrat, objesimo ga za stražnje noge 
i pustimo tako jedno vrijeme, da mu oteče krv. 


Kad je krv iz ubijena kunića dovoljno otekla 
onda ga valja povaliti na kakav stol ili na klupu 
pa tiskati trbuh povlačeći dlan desne ruke od prednje 
strane trbuha k stražnjoj. To se čini zato, da se iz 
mjehura istisne mokraća. Ako se to ne učini, može 
se lako dogoditi, da se mjehur, koji je vrlo tanak, 
za odiranja proreže ili prodere, pa da se mokraća 
razlije po mesu. U tom slučaju dobije meso gadan 
neugodan kus. 


Poslije toga valja kunića odmah oderati. Dok 
je još topao, dade mu se koža vrlo lako svući. Ubi- 
jeni se kunić objesi za stražnje noge o dva čavla, 
koji su jedan od drugoga kojih 30 cm, a mogu se 
zabiti u kakav niski tram ili u što slično. Oštrim se 
nožem zareže u stražnje noge kod kunićevih capa, 
pa se rastave žile od mesa. Te se žile malo izvuku, 
pa se za njih objesi kunić o čavle. Sad se stane 
derati s kunića koža. Na zglobu, gdje smo izvukli 
žile, za koje smo objesili kunića, načme se koža 
nožem okolo naokolo na obje stražnje noge. Zatim 
se raspori koža od ovih zglobova do šupka (straž- 
njice). Najbolje je da se raspori po ,bradi“. To je 
ono mjesto na stražujim nogama, gdje su dlake naj- 
duže. Našupku setiraspori s jedne i s druge stražnje 
noge sastanu. Sad se odere koža sa stražnjih nogu 
sve dotle, dokle se oderati dade. Tako se dogje do 

šupka i okolnih organa. Te se česti kože nožem na- 
prosto odrežu i bace. Potom se izvuče repna trtica 
iz ,cvijeta“ (repne kožice). Sad je čitav stražnji dio 
oderan, a koža visi okolo naokolo tijela. Iza toga 
posao je lak. Koža se potegne s kunićeva tijela tako 


reći kao rukavica s ruke. Ako bi se gdje jače držala 


za tijelo, valja malo pomoći nožem ali tako, da se 
koža nigdje ne proreže. Prorezana koža od mnogo 
je manje vrijednosti za trgovinu. Prednje noge izvuku 
se iz kože do zglobova, te se ovdje na unutrašnjoj 
strani prerežu tako, da cape. ostanu na koži. Koža 
se zatim povuče dalje preko vrata do ušiju, I uši se 
odrežu pri korijenu na glavi, tei one ostanu na koži. 
Zatim se još koža odreže na očima i gubici, pa je 
kunić oderan. Na koncu se odrežu cape na stražnjim 
nogama i odiranje je posvema svršeno. ' 

Kad je kunić oderan, onda ga valja isporiti 
i drob iz njega izvaditi. Tijelo se ispori na trbuhu 
od šupka sve do prsiju. Major: se odstrane crijeva 
želudac i mokračni mjehur. Supak se pomnjivo izreže. 
Poslije toga izvade se nježnije česti utrobe, t.j. srce, 
jetra, bubruzi i pluća. Na jetrima se nalazi mjehurić 
sa žučju. Taj se mjehurić mora oprezno odstraniti, 
da se žuč ne razlije po mesu. Ako se žuč razlije po 
mesu, meso postane grko, te se ne može upotreblja- 
vati. Ove se česti utrobe operu u hladnoj vodi i 
očiste se od krvi. Na koncu se izvadi još jednjak i 
dušnik, te se bace zajedno sa želucem i crijevima, 
jer nijesu za porabu. 


Sad treba kunića raskomadati. Najprije se 
odsiječe glava. Iz nje se nožem oprezno iskopaju oči 
i dobro očiste jamice od ušiju. Tada se glava rasi- 
ječe u dvije pole, te se dobro opere i očisti. U osta- 
lome glava je od vrlo male cijene za kuhinju. Upotre- 
biti se može jedino s drugim komadima za priregjivanje 
juhe. Zatim se odrežu oba plećeta s prvim nogama, 
što ide vrlo lako. Onda se odrežu s jedne i s druge 
strane meki dijelovi trbušni i rebra. Hrbat sa stražnjim 
kukovima kao što i oba plećeta najbolji su materijal 

za pečenje, dok se druge česti mogu prikladnije upo- 
trebiti za kuhanje. Da se sve ima Bimeliora gen 
oprati, te očistiti od dlaka i krvi, po sebi se razumije. 
Meso je bolje, ako se osoli i jedno vrijeme tako stoji, 
nego liako se odmah upotrebi. Ko hoće da dobije 
osobito ukusno kunićevo meso neka ga metne neko- 
liko dana prije porabe u kiselo mlijeko ili u stepke. 
To izvuče još više krv i poda mesu krasnu bijelu boju. 


E 
XIII. Kuhinja. 


Kad hoćemo da govorimo o kuhinji, ne mislimo 
se nametati za učitelje vještim domaćicama, koje umiju 
bolje jela pripravljati, nego li ih mi opisivati; ali 
držimo, da će ipak mnogima dobro doći, ako opi- 
šemo, kako se barem nekoja jela od kunića priprav- 
ljaju u posve domaćoj kuhinji. 


1. Čorba. 


Meso se čitavoga kunića rascijepa u velike ko- 
made i metne se u gvozdeni lonac. Na meso se zatim 
nalije hladne vode, pa se to onda osoli. Potom se 
lonac metne na oganj. Pjena, koja se diže u loncu, 
više se puta obere. Tako se dobije posve čista čorba. 
U tu se čorbu metne peršina, celera, poroga luka, 
mrkve i drugoga zelja, koje se obično meće u čorbu. 
Onda se čorba pokrije, pa se sve polako kuha, dok 
se meso posve ne iskuha. Kad je to gotovo, izvadi 
se meso, a čorba se na fino sito procijedi. Ta će 
čorba biti tečna i jedva će se što razlikovati od g0- 
vegje čorbe. Hoće li čovjek, da čorba dobije lijepu 
žućkastu boju, mora metnuti u nju prije nego li je 
procijedi, pržene žute mrkve, šafrana ili rajčice (pa- 
radajza); a hoće li; da bude posve čista, mora je 
prije, nego li je nosi na stol, zaliti malo hladnom 

vodom i ostavitiu posudi, da se gustiš slegne, pa je 
onda ocijediti. Inače se ta čorba zakuhava, kao što i 
čorba govegja. 

2, Čorba kao od divljači. 

Od komada mesa, koji nijesu za pečenku, kao 
što i od drobnine načini se čorba kao od divljači 
ovako: Meso: se izreže na male komade i metne se 
u lonac. Na to se nalije vode, koliko treba, posoli 
se, metnu se dva klinčića, nekoliko zrna papra, list 
od lovorike (lorbara — Lorbeer) i drugoga korijemja 
i zelja, što se obično meće u čorbu, pa se to polako 
kuha. Kad se iskuhalo, procijedi se na sito. Potom 
se načini zaprašak (zafrig). Kad je zaprašak rumen, 
nalije se na nj čorba, pa se još kojih 10 časova 
kuha. Na koncu se ulije u čorbu malo dobroga viva 
i razmute se dva žumanjka, pa se smiješaju s čorbom. 
Kad je čorba gotova, izlije se u zdjelu, metnu se na 
nju kockice od žemićke ispržene na masti, i nosi se 
na stol. 

3. Umokac (Eingemachtes.) 

Umokac se pravi od mesa mlagjih kunića ovako: 
Meso se izreže na male komade i dobro se opere. 
Zatim se osoli i ostavi tako četvrt sata. Onda se 
uzme tava i rastopi se u njoj nešto masti ili masla. 
Kad se mast razbijeli, metne se na nju luka. Luk se 
prži, dokle se ne zarumeni, Onda se metne u tavu 
meso, pa se prži dokle, dok ne postane meko. Sada se 
načini zaprašak (zafrig), i metne se u nj skosanoga 
peršina. Na zaprašak se nalije vode ili još bolje go- 
vegje juhe, ako je čovjek ima. To se dobro izmiješa, 
i ulije u tavu na meso. Napokon se sve zakiseli li- 
munovim sokom, octom ili vinom, pa je umokac 
gotov. ' 

4. Paprikaš. 

“ Za paprikaš se može upotrebiti i stariji kunić. Meso 
se njegovo sasiječe u komade velike kao orah. Zatim 
se uzme u tavu masti ili na sitno skosane suhe 
slanine (zakosa), pa se to na ognju rastopi. Kad je 

mast vruća, sreže se na sitno nekoliko glavica luka, 
pa se to metne na mast. Kad se luk zarumenio, 
metne se u tavu stučene paprike, da na masti 
prekipi. Potom se metne meso na sve to, pa se osoli, 
koliko treba, Sve se to dobro izmiješa, pokrije i po- 
malo prži. Kad je meso napola prženo, metne se 
megju meso nešto obijeljenoga sirovoga krumpira, 
pa se i on dalje prži s mesom. Kad čovjek vidi, da 
je meso već dostatno meko, polije ga čašicom dobra 
vina, i tako još jedno vrijeme prži. Dok se meso prži, 
valja ga više puta izmiješati i, ako bi bilo presuho, 
uliti u tavu po koju žlicu vode. 

5. Gulaš. 


Gulaš se od mesa kunićjega priregjuje isto tako, 


kao što i paprikaš, samo se na koncu načini zaprašak 


(zafrig), i kad je taj već lijepo rumen, nalije se u nj 
vode, koliko već čovjek hoće, pa se to dobro izmi- 
ješa. Ta se juha ulije aa paprikaš, i tako evo od pa- 
prikaša gulaš, koji će biti manje ili više juhat prema 
tome, koliko se na zaprašak metnulo vode. 

6. Kunić s rižom. 


U početku se postupa posve, kao što smo to 
opisali čas prije kod umokca. Samo kad je meso na- 
pola isprženo, ne meće se u nj zaprašak (zafrig), 
nego se uzme riže suhe ne oprane, nego samo krpom 
otrte, pa se metne u tavu i pomiješa s mesom, Tako 
se zatim meso prži s rižom, dokle nije riža meka i 
meso isprženo. Na koncu se uzme nešto kiseloga 
skorupa (vrhnja), pa se metne na meso i rižu, izmi- 
ješa se, i još koji čas ostavi na ognju, dokle se 
skorup malo ne zarumeni. 


Mjesto riže može se metnuti megju meso krumpir. * 


Tada imamo kunića s krumpirom. 

x: 7. Frigani ili pohani kunići. 

Za friganje najbolji su kunići od tri, četiri mje- 
seca. Meso se sasiječe u oveće komade i osoli se. 
Potom se svaki komad najprije povalja u brašnu. 
Onda se zamoči u razmućeno jaje, pa se opet po- 

valja u mrvicama od suhe žemičke. Zatim se uzme 
kojih pet prsti duboka posuda i rastopi se u njoj 
masti toliko, da mogu komadi mesa u njoj plivati. 
Tada se meće meso redom u mast, koliko ga u po- 
sudu stane, pa se prži, dok se na doljnoj strani li- 
jepo ne zarumeni. Kad se meso na jednoj strani za- 
rumenjelo, okrene se na drugu stranu. Kad seiste 
strane ispržilo, izvadi se i nosi na stol s dodatkom 
od salate ili čega drugoga. 
8. Popećak (,šnici“). 

Za ,šnicle“ uzima semeso od mlagjih kunića. 
,Šnicla“ imadvije vrste: od kosanoga i od nekosa- 
noga mesa. ' 

1. »Šnici“ od kosanoga mesa pravi se 
ovako: Sve kosti, što su u mesu, izrežu se i odstrane. 
Unda se mesu doda mast, što se nalazi na bubrezima, 
korice od limuna, luka i peršina, pa se sve to na 
sitno skoše. Od toga se zatim načine mali, okrugli, 
prst debeli kolačići. Ti se kolačići na svaku stranu 
osole, pospu se malo paprom, i povaljaju se u brašnu. 
Zatim se zamoče u razmućeno jaje, pa se onda opet 
povaljaju u mrvicama od suhe žemičke. Potom se 
inetnu na razbijeljenu mast u tavu, te se brzo peku, 
dok se lijepo ne zarumene. : 

»Šnici“od nekosanogamesagotovi se od 
mesa, koje se drži kunićeva hrpta. To se meso ras- 
stavi od hrpta, pa se sreže na pločice. Te se pločice 
stuku, osole i malo zapapre, onda se metnu na raz- 
bijeljenu mast u tavu, i brzo se peku, dok ne postanu 
lijepo rumene. Ko hoće, može i te šnicle prije, nego 
li ih peče, povaljati u brašnu, zamočiti ih u razmu- 
ćeno jaje, pa ih onda povaljati u mrvicama od že- 

ič ao što i prve. o 
e se šnicli odrežu tako, da se svakoga drži 
komad rebra, pa se lijepo zaokruže, zovu se kotlet. 

»Šnicli“ se obično priregjuju kao dodatak hrani 
od povrća; ali se mogu gotoviti i kao posebno jelo 
s dodatkom od miješanoga krumpira (pirč) i kiselih 
krastavaca. 

9. Pečenka. 

Za pečenku se uzimaju tovljeni kunići od sedam 
do dvanaest mjeseci. Kunić se odere, pa se s njega 
odrežu prednje i stražnje noge, Zatim se odere s mesa 
tanka mesna kožica, meso se nasoli i našpika, to će 
reći, uvuku se u meso s pomoću velike igle trakovi 
suhe slanine. Potom se metne u tavu masti, na mast 
skosanoga luka, i na sve to meso. Sad se još uzme 
žlica kiseloga skorupa i nešto brašna, pa se to dobro 
smiješa. Tim se odmah prelije meso utavi, te se metne u 
pećili u pećenjarku (,ror“), da se polako peče. Dok se 
meso peče, valja ga više puta pogledati i polijevati 
ga onim sokom, što je oko njega u tavi. Tako će 
meso postati tečnije i dobit će lijepu rumenu boju. 

Pečeni se kunić jede, kao što i druga. pečenka, 
sa svakovrsnom salatom. 

10. Kunić kao divljač. 

Naiprije se načini salamura (pac). Za jednoga 
se kunića uzme '/, litra vode. U tu se vodu metne 
mrkye, peršina, koji list celera, glava luka, češanj 
češnjaka, list lovorike, nekoliko zrna papra, nekoliko 
zrna borovice i žlica octa. Sve se to smiješa, kuha i 
ohladi. Potom se uzme prikladna posuda i strpa se 
u nju sav kunić, samo mu se glava odsiječe. Sad se 
uzme salamura, pa se izlije na kunića. Tako se moči 
kunić četiri dana i svaki se dan jedanput okrene. 
Meso, koje se meće u salamuru, ne smije se prije 
soliti, jer inače u salamuri pocrveni. Poslije četiri 
dana odsijeku se kuniću prednje i stražnje noge, 
tanka se mesna kožica s mesa odere, meso se osoli 
i svi se komadi našpikaju. Sad se uzme tava i složi 
se u nju meso. Potom se uzme salamura, te se njome 
meso prelije. Onda se sve zajedno metne u peć ili u 
ror, pa se pomalo peče. Kad je salamura postala već 
dosta gusta, a meso se prilično ispržilo, izvadi se 
meso, pa se sasiječe na manje komade, a u salamuru 
se metne žlica brašna, žlica kiseloga skorupa i nešto 
soka od limuna, pa se sve to smiješa, prokuha i procijedi 
na sito. Potom se meso metne natrag na tavui prelije se 

onim cijegjenim sokom. Onda se metne opet u peć, pa 
se taken 108 neko vrijeme prži. Nije potrebno opomi- 
njati, da se meso ima češće polijevati sokom, što je 
oko njega. Tako će se lijepo ispeći i dobiti ukus od 
ivljači. ki 
su Ovako priregjenomu kuniću dodaju se kolačići 
od krumpira, pirjanjena (,,dinstana“) riža i rezanci. 
: 11. Kobasice od drobnine. 

Ko ubije na jedanput više kunića, može drob- 
ninu jako dobro upotrebiti za kobasice, Kobasice se 
od drobnine priregjuju ovako: Srce i pluća se sku- 
haju, a jetra se uzmu sirova. Sve se to zatim skoše 
na sitno i pomiješa sa zakosom (na sitno skosanom 
suhom slaninom). Tada se to posoli i pospe stučenim 
paprom i klinčićima. Onda se sve dobro ispremiješa, 
nadjene u crijevo i razveže u kobasice. Te se koba- 
sice prokuhaju malo u vodi, a onda se peku na 
masti, kao što se peče i svako drugo meso. 

12. Kobasice od mesa. . 

Meso starijega kunića skoše se posve na sitno. 
Pol kilograma toga mesa promiješa se sa žlicom za- 
kosa ili loja, što se nalazi na telećim bubrezima, K 
tomu se dodadu dva jaja itri žlice kašice, koja se 
načini od ribane ili tučene suhe žemičke i skorupa. 
Sve se to posoli i, ako tko hoće, malo začini miri- 
savim oraškom (Muskatnuss). Onda se sve dobro iz-. 
miješa i nadjene u crijevo, pa je kobasica gotova. 

No može čovjek imati kobasice i bez crijeva. 
Štrcaljka se za kobasice napuni kašom priregjenom 
za kobasice, pa mjesto da se njome nadjene crijevo, 
istisne se na razbijeljenu mast u tavu u obliku ko- 
basice, kolača ili puža. Onda se te kobasice bez cri- 
jeva namažu rastopljenim maslom ili masti, i pospu 
se ribanom žemičkom. Potom se tava metne u peć, 
pa se kobasica peče, dokle nije pečena, to će reći, 
dokle ne dobije lijepu rumenu boju. 

“13. Suho meso. 

Kuniću odrtu i raspremljenu odsiječe se glava, 

pa se onda rasiječe u dvije pole. Ne bi se trud is- 

platio, kad bi se samo jedan kunić pripravljao za su- 
šenje. Zato neka ih se u tu svrhu više zakolje. Sve 
se pole kunićje slože jedna uz drugu ili bolje jedna 
na drugu u kakvu prikladnu posudu. Izmegju pole i 
pole metne se po žličica tučene borovice, nekoliko 
listića od lovorike, nekoliko zrna papra i nekoliko 
češanja češnjaka. Zatim se rastopi pol kilograma soli 
i grudica šećera u' 1:/, litre vode, pa se to nalije na 
meso tako, da ga posve pokrije. Ako bi se meso dignulo, 
mora se na nj metnuti kamen, da ga pritisne na 
dno. Svaki dan mora se meso jedanput okrenuti. Za 
kojih 6 dana meso se dovoljno zamočilo, pa 'se izr 
vadi iz posude i objesi se, da se ocijedi. Onda se 
povalja u debelim pšeničnim posijama tako, da po- 
sije posve meso prekriju. Potom se meso metne u 
dim. U posijama se meso povalja zato, da previše ne 
otvrdne i ne postane crno. Za tjedan dana na dobrom 
dimu meso je suho, pa je kiselome kupusu, repi, grahu 
i t.d, izvrstan prismok. 


TE 
XIV. Koža. 


Kunićeva koža dade se za razne krznarske, ko- 
žarske, klobučarske i suknjarske proizvode vrlo dobro 
upotrebiti. Krzneni ovratnici, kape, mufi i slično, što 
nose naše gospogje, djevojke i djeca, zatim svako- 
vrsne ogrlice na kaputima, raznovrsni šeširi, prosti- 
rači kod postelja i t. d, sve je to s velikoga dijela 
raslo na hrptu kunićevu. Dakako, da za sve to idu 
novci u zemlje, s kojima se mi ne možemo natjecati 
u obrtu. Ali kad mi šaljemo svoje novce za te stvari 
u tugjinu, zašto onda da ne dobijemo i mi koju kraj- 
caru odande? — Dobit ćeš, samo pripravi robe. 

Sirovih koža kunićevih nije još za sada u nas 
lako prodati, ali osušene lako se prodadu u druge 
krajeve. Samomu jednomu gospodaru ne bi se dakako 

i ilo, ali ako se složi više njih, pa više robe 
Polo: udio moći će dobiti lijep groš. A uznastoji 
li se više oko kunića, jamačno će se nači i trgovac, 
koji će od pojedinaca kožice kupovati, pa ih u većem 
mnoštvu slati tvornicama u druge zemlje. 

Najjednostavniji i najbolji način, kako se spre- 
maju kožice, bio bi ovaj: 


Koža što je bila na glavi, nogama i repu, odreže 


se, jer nije od velike vrijednosti. Potom se ostala 

11. Koža kunićeva razapeta na daski. 


ža ispori kako je duga na trbušnoj strani, i ra- 
. E. na kakvu dasku tako, da dlaka dogje na 
dasku, a ona strana kože, koja se držala mesa, na 
polje. Zatim se pribije čavlićima na najkrajnim če- 
stima tako, da nema nigdje većih rubova, nego da 
je sva lijepo napeta. Ako ostanu na koži rubovi, ili 
ako stoji više dana zgužvana, da se ne razapne, nine 
koža, gdje su god rubovi, gnjiti, a onda dlaka, oje 
su: pod tim rubovima, posve ispadnu. Zato ako ne- 
maš kada da kožu odmah razapneš, natri je dobro 

po unutrašnjoj “strani prahom od stipse (alauna), pa 
ne će gnjiti. 

Kad si kožu razapeo na dasku, objesi je u sjenu 
na kakvo zračno mjesto. Sušiti se ne smiju kože na 
suncu ili kraj vruće peći. Inače se mast, što se drži 
na koži, rascvre, pa nastanu na njoj mjesta, koja su 


kao staklo. Takva mjesta irgovac na koži rado ne. 


gleda, pa stoga i za nju manje plaća. 

Gdje se kože suše, ne smije biti mjesta miše- 
vima, štakorima, mačkama i psima. Inače će sve kože 
za kratko biti izglodane, pa ne će vrijediti ništa. Naj- 
ljući je neprijatelj koži kunićevoj moljac. Moljcu se 
staje na put najlakše tako, da se stvari, na koje on 
navaljuje, a potom i kože kunićeve, vješaju na jaku 
promahu (propuh). Promahe moljac nikako ne podnosi. 
' Kože se kunićeve suše prema tome, kakvo je 
vrijeme, pet do petnaest dana. A da su potpuno suhe, 
pozna se po tom, što su tvrde kao da _su od kosti. 


Ko može da kože proda kod kuće odmah, kako 
ih je posušio, nema sumnje, da je najbolje. Ali ako 
ih je treba slati dalje, onda bi preskupo bilo, da ih 
čovjek šalje na prodaju tek nekoliko, nego treba če- 
kati, dok ih se sabere toliko, da ih je vrijedno slati. 
No pita se: A kako čuvati posušene kože? Suhe se 
kože čuvaju na mjestu zračnu i suhu. Slažu se na- 
prosto jedna na drugu tako, da dvije i dvije dogju 
dlakom zajedno. Tako ih se mogu naslagati veliki 
kupovi na malen prostor. Dok tako čuvamo kože, 
valja paziti, da ne udari u njih plijesan, ili da se ne 
zagnijezde u njima moljci. Pljesnive kože nisu ni za što. 
A plijesan će udariti u kože samo onda, ako kože 
nijesu dosta suhe, ili ako je mjesto, gdje se čuvaju, 
vlažno. Ko pazi na ovo jedno i drugo, ne će mu se 
kože upljesniviti. Od moljaca najbolje čuva, kako 
već spomenusmo, promaha. Uz to valja kože katkad 
iznijeti napolje, pa ih dobro isprašiti i batinom izbiti. 


To je najbolje i vrijedi vazda više, nego li posipa- 


vanje kanforom, naftalinom i t. d. Samo se preporu- ' 


čuje, da se taj posao izvrši ne na suncu, nego za 

naoblačena neba. Sunce škodi dlaci kunićevoj, dok 


koža posve ne uredi. Ny 
s Kože kunićeve upotrebljavaju, kako već spo 


menusmo, krznari za svakovrsne krznarske proizvode, 


nari mogu upotrebiti samo zimske kunićeve kože, 
bara S bea dlaka. Za to treba u tu kia 
spremati samo zimske kože, kojima je dlaka gusta, 
posvuda jednaka i takva, da ne ostane raskostrušena, 
kad čovjek potegne rukom od repa prema glavi, ue 
da odmah padne natrag, kao što jei prije bila. 
Ljetne kože, od kojih lako otpada dlaka, staje > 
za lake cipelice i svakovrsnu drugu kožnu i sta 
se ostrigu i kuhaju za kelj (kelje, kliju). Dlaka do- 
lazi dobro tvorničarima  svakovrsne pustene i su- 

be. 
ic he proći će još mnogo vode Savom, ar se 
stane i u nas paziti, kako da ne propadne ni jedna 
kunićja koža, nego da se i najmanja dobro aje 
Megjutim svakako stoji to, da ko ne pazi na filir, ni 
inara steći ne će. ' ' 

ue bi ovgje gdjeko pitati: A kako bi 2 
dale učiniti kože kod kuće? Na to odgovaramo, da 
je učinanje takav posao, da čovjek, koji . tome 
vješt, i koji nema potrebnih sprava za to, ne će sam 
načiniti ništa. Što se o tom navodi po knjigama, ka 
vrijedi mnogo. Ko hoće da ima što od koža svoji 
kunića, neka ih dade krznaru, pa će mu ih on za 
nekoliko groša, urediti kako valja. 


XV. Neprijatelji kunićima. 


prijatelji ići du tvorci 
Neprijatelji kunićima u prvom su redu. 

kune, asi ce i vretne. Ti neprijatelji kuniće + 

progrizu im žilu kucavicu na vratu i ispiju iz nji 

još toplu krv. Jedan jedini takav razbojnik može da 
u jednoj noći uništi čitavi kunićnjak. Zato je od po- 
trebe da su stajice za kuniće takove, da ni jedan od 
tih neprijatelja ne može u njih. Svaku rupu, kuda bi 
se mogli uvući, valja dobro zadjeljati. Nemar i lijenost 
u svakoj se stvari ljuto osvećuju. 

Drugi su neprijatelji kunićima psi i mačke. 
Ima istina primjera, gdje psi i mačke žive u lijepom 
prijateljstvu s kunićima, gdje je kuja ili mačka pače 
i dojila mlade, što ih je kunica ostavila. Ali to biva 
rjegje. Redovito psi i mačke rado napadaju kuniće. 
Osim toga znamo, da psi raznose trakavicu, koja može 
prileći i na kuniće. Zato valja pse i mačke od ku- 
nićnjaka brižno odganjati. 

. Najgori su neprijatelji kunićima štakori. Šta- 
kori ubijaju ne samo mlade kuniće u gnijezdima, 
nego napadaju i starije. Osim toga kradu i razvlače 
hranu, što im je čovjek podaje. Zato udri po štako- 
rima, gdje se godijer pokažu. Kao dobar otrov za 
štakore preporučuje se morski ili pasji luk (Scilla 
maritima), a dobiva se u svakoj ljekarni. Taj luk 
ubija štakore, ali kunićima ne škodi, ako slučajno 
do njega dogju. 

' Miševi istina nijesu toliko pogibeljni kunićima 
samima, ali im kradu hranu. Uz to se znade dogoditi, 
da navale i na mlade u gnijezdu. Zato i njima rat 


* bez milosrgja. 


XVI. Bolesti. 


.Kao što na sve životinje dolaze bolesti, tako im 
se ni kunići ne mogu oteti. Ali će valjan gospodar 
nastojati, da radije bolesti spriječi, nego li da od 
njih liječi. Ko pazi da kunićima ne podaje hrane, 

koja im škodi, ko ih njeguje, kako valja, i stajice 
im drži u čistoći, rijetko će kada imati neprilike s bo- 
lestima kod kunića. < 

Da se ukloniš u toj stvari raznim neprilikama, 
pazi napose, kad kupuješ životinje za rasplod, pa ih 
mećeš megju svoje, koje imaš kod kuće. Cesto se 
puta tako megju zdravo blago uvuče bolest i uništi 
svu radost gospodarovu. Isto se tako zna dogoditi, 
da donesu kući bolest kunići, koje čovjek šalje na 
izložbu. Zato valja kuniće, koje si kupio od druguda, 
ili koji su bili na izložbi, držati kojih četrnaest dana 
na samu i paziti, ne će li se na njima opaziti kakvi 
znakovi bolesti. Tek kad si posve siguran, metni ih 
megju zdravo blago. ' 

Opaziš li usprkos svoj pažnji na svojim kuni- 
ćima kakvu bolest, upitaj, odmah čovjeka vješta, što 
ti je činiti. Ali kako je kod nas malo ljudi, koji bi 
se više bavili kunićarstvom, i dobro se razumjeli u 
bolesti kunićje, navesti ćemo ovdie najznamenitije 
bolesti i kako se od njih kunići liječe. 


A. Spoljašnje bolesti. 


1. Šuga u ušima. 


“Šuga ili svrab u ušima kunićevim posve su male 
životinjice, grinje, koje se prostim očima vrlo teško 
mogu raspoznati. Na glavi imadu te životinjice rilce, 
kojim se prihvate za kožu kunićevu kao krpelj. Re- 
dovito se nastane u unutrašnjoj strani uha; rijetko 
kada započnu svoj neprijateljski posao gdje drugdje. 
Umnožavaju se s neiskazanom brzinom i ruju po ušima 
sve više. To kunića veoma svrbi; zato ušima nepre- 
stano trese. Svrabljive su uši vruće, a za kratko na- 
čine se u njima kraste. Te kraste rastu sve više i 
napune uši. Cesto znadu od te bolesti kuniću uši 
otpasti, a obično ide šuga sve dublje u uši, pregrize 

bubnjić u njima, i dopre sve do mozga. To zadaje 
kuniću žestoke bolove tako, da obrće glavu, i gleda 
jednim okom gore, a drugim dolje, dok napokon ne 
podlegne i ne pogine. 

Najsigurniji lijek od te 
gadne bolesti jest 2%, kreolin. 
Taj se lijek može dobiti u 
svakoj ljekarni za nekoliko 
novčića. A bolesna se živo- 
tinja liječi ovako: Čim se opa- 
zi šuga na kojem kuniću, od- 
strani se odmah od drugih, da 
i njih ne ošuga. Potom mu 
se svaki dan nakapa u uši 
malo pomenutoga lijeka, ili se 


vate pa se s pomoču te krpice 
ili vate dobro nakvase bole- 
sne česti u ušima. Od kreo- 
lina će šuga uginuti, kraste će 
“ : se posušiti i otpasti, i kunić 
12. Suga ili svrab. će biti zdrav. 

Dok se bolest još nije jako razvila, nego je tek 
U početku, pomaže i sumporov cvijet. Praha od 
sumporova cvijeta naspe se nekoliko puta u bolesne 
uši kunićeve, pa će od njega šuga uginuti. 


2. Kraste po tijelu. 


Kraste po tijelu kunićevu nastaju od male ži- 


votinjice, koja je slična šugi u ušima. I ta se životi- 


njica množi strahovito. Hrani se krvlju kunićevom, 
pa zato ruje po koži njegovoj i traži da mu dogje 
do krvi. To kunića silno svrbi, pa se češe nogama, 
češće se ranjava i do krvi. Ne priškoči li mu se 
što prije u pomoć, ispade mu na mjestima, gdje su 
kraste, dlaka, malo pomalo omršavi, oslabi i ugine. 

Liječi se od te bolesti kunić ovako: Najprije 
se kraste dobro natru mekim sapunom. Od sapuna 


u lijek namoči krpica ili malo,. 

se kraste umekšaju. Drugi se dan _mlačnom vodom 
čisto operu i namažu smjesom od dvadeset dijelova 
vaselina i jednoga dijela _kreolina. To se ponavlja 
svaka tri dana. Za kratko i najgore kraste od toga 
progju. g 

Razumijeva se, da se i stajice, gdje su krastavi 
kunići, imadu dobro očistiti. Inače sve liječenje ne 
pomaže ništa. Što na jednoj strani izliječiš, na drugoj 
strani oboli. 


3. Upala očiju. 


Ta se bolest pojavljuje kod kunića, koji prebi- 
vaju u nečistim, vlažnim, zadušljivim stajicama, ili 
koji borave na takvim mjestima, gdje ima promahe 
(propuha). 

Najviše se nagje te bolesti u mladih kunića. 
Obično su im tada oči zalijepljene. Starijim kuni- 
ćima udaraju za te bolesti na oči neprestano suze i 
pune su krmelji. 

Prvi je lijek od te bolesti, da se kunići metnu 
u čiste stajice, gdje ima dosta čistoga zraka, a nema 
promahe. Osim toga valja im oprati oči svaki dan 
nekoliko puta čajem oo titrica (kamilica) ili od kopra 
(slatkoga januša). 


4. Hunjavica. 


Ako se kuniću upali sluzava kožica u nosu i 
u grlu, dobije hunjavicu. Hunjavica dolazi od pre- 
hlade, a dobivaju je kunići, ako se naprasno promi- 
jeni vrijeme. Hunjavica može doći i od.prašine. Kad 
kunići dobiju hunjavicu, onda često kišu, oči im suze, 
a na nos im udara sluz. 

im se na kojem kuniću opazi hunjavica, valja 
ga odmah odlučiti od drugih; jer ta bolest može 
doći ne samo od prehlade i od prašine, nego i od 
tuberkoloze ili sušice, pa je onda priljepljiva i za 
sav kunićnjak vrlo pogibeljna. : 

U većini slučajeva pomoći ćeš kuniću, ako ga 
metneš na koje toplo mjesto, pa ga tamo držiš ne- 


ti 

koliko dana. Ali ako hunjavica ne bi htjela prestati, 
onda treba kunića banjati. To se radi ovako: U loncu 
skuha se vode. Dok je voda još vruća, metne se na 
lonac rešetka od letvica ili što slično. Na tu rešetku 
metne se kunić, i pokrije se krpama tako, da je sav 
u “pari kojih 10 časova. Kad se dobro tako ispario, 
valja ga uzeti, pa ga trti slamom, dok ne bude 
posve suh. Potom se metne u suhu i toplu stajicu, i 
hrani se dobrom suhom hranom. 

Takvo jedno banjanje obično je dosta, da kunić 
posve ozdravi. Ako banjanje ne bi pomoglo, onda 
kunić nema hunjavicu od prehlade, nego od tuber- 
kuloze, pa mu pomoći nema. 


5. Slinavka. 


Slinavka je bolest, koja se s veće strane nalazi 
samo u mladih kunića, Slina za te bolesti teče kuni- 
ćima iz usnih kutova i razlijeva se po bradi, po 
prsima i po prednjim nogama. Od premnoge sline 
dlaka. se slijepi, a po koži nastanu rane. Misli se, da 
ta bolest nastaje odatle, što se u kunića žlijezde sli- 
navke nijesu dosta razvile. To bi se mišljenje dalo 
utvrditi time, što je ta bolest najčešća u onih kunića, 
koji su se prerano odbili od matere, 

Kako je uvijek deset puta lakše bolest zapri- 
ječiti, nego li je liječiti, preporučujemo napose u ovoj 
bolesti, koja se za sada ne da s uspjehom liječiti, 
da se koliko je više muguće, spriječi. Potom neka 
se mladi kunići ne odbijaju od matere, dok nijesu 
navršili četiri tjedna, i neka se ne hrane zelenom 
hranom, dok se malo ne podignu. 

Lijekova od te bolesti ne ćemo da navodimo, 
jer mnogo ne vrijede. 


6. Rane na nogama. 


Stajice nečiste i vlažne a uza to previše tijesne 
krive su, da se kunićima na stražnim nogama načine 
rane. Ako su stajice čiste, a ipak se kunićima načine 
na nogama rane, onda je to od nečiste krvi. 

U prvom slučaju valja kunićima rane oprati 


toplim čajem od titrica (kamilica), i namazati neso- 


ljenom masti, pa ih tada _metnuti na meku stelju u 
stajice suhe. Povezivati rane u kunića ne koristi 
ništa, jer sve poveze odmah preglogju i strgaju 
sa sebe. . 

Ako su kunićima rane na nogama od pokvarene 
krvi, onda im se meće u hranu kroz nekoliko tje- 
dana svaki dan malo sumporova cvijeta. 


B. Unutrašnje bolesti. 


1. Nadam. 


Ta bolest dolazi lako na mlade kao što i na 
stare kuniće, a kriva joj je nepažnja u hranjenju. U 
proljeću, kad se prelazi s hrane suhe na zelenu, na- 
pose, ako je prijelaz nagao, pojavljuje se ta bolest 
najčešće i uništi silu kunića. Kunići vrlo rado jedu 
zelenu hranu. Ako je kroz više mjeseci ne dobiju, 
deset puta su lakomiji na nju, pa jedu više, nego li 
bi smjelo biti. Kad se potom stane zelena hrana u 
želucu prokuhavati, razvije se u njem veliko mnoštvo 
plinova, od kojih se kunić nadme. Budući da ti pli- 
novi ne mogu tako lako iz želuca napolje, želudac 
pukne, i kunić ugine. 

Stoga se prije svega ima paziti na hranu, što 
se kunićima podaje. Najpogibeljnija je hrana za ku- 
niće mlada djetelina. Od nje se najhitrije nadmu, 
pa je zato pravi otrov za njih. Kad je već u cvijetu, 
nije više pogibeljna. Isto je tako otrov za kuniće, 
kao što smo već jednoć spomenuli, sva druga zelena 
hrana, ako je vlažna, rosna, ili ako je na nju pao 
mraz. Ko dakle hoće da mu kunići ne ginu, neka 
pazi, da im ne podaje spomenute hrane. Osim toga 
kad se u proljeće prelazi sa suhe hrane na zelenu, 
neka bude prijelaz polagan, to će reći, neka se uza 
suhu hranu isprva daje samo malo zelene, akad se 
životinje već naviknu na nju, onda sve više. 


I 

Ako bi se uza svu opreznost ipak koji kunić 
naduo, valja mu odmah pomoći; jer bolest ne traje 
duže od šest sati, nego u to vrijeme živinče redovito 
pogine. Stoga nadutome živinčetu valja što prije 
pomoći. ' 

Dobri lijekovi od nadma jesu ovi: Na paprenu 
metvu (Mentha piperita) nalije se vrućega mlijeka, pa se 
toga mlijeka, kad ohladi, dade kuniću da pije. Dobar 
je zatim lijek od nadma nišadorova ili salmijakova žesta. 

etiri kaplje te žeste na malu žličicu vode dadu se 


odraslome kuniću, a dvije, tri mladome. Vazda dobro: 


pomaže od nadma voda vapnenjača, voda koja, stoji 


na pogašenom vapnu, i terpentinovo ulje. Na malu > 
žličicu vode vapnenjače metne se četiri pet kapalja “ 


terpentinova ulja, pa se to ulije u naduta kunića. 


Osim pomenutih lijekova treba dati nadutome' 


kuniću prilike da bježi u vrtu ili u dvorištu. Ako ne 
bi htio, nego bi se tužno u koji kut šćućurio, valja 


ga goniti. Razumijeva se, da će sve to samo onda : 


biti od koristi, ako se odmah bez otezanja priskoči 
u pomoć. 


2. Proljev. 


Proljev dobivaju kunići od nagle prehlade ili“, 


od mokre, sparene, mrazom opaljene i ozeble hrane. 
Balega im je tada kao kaša, a kad je proljev jak, 
krvava je i sluzava. 

Najhitrija pomoć od te bolesti jest, da se bo- 
lesni kunići metnu u suhu i toplu stajicu, da im se 


prestane davati hrana, koja ima u sebi mnogo vode, | 


pa da im se umjesto toga podaje dobro sijeno, zob, 
ječam i hljeb. Od proljeva liječi dobra trava stolistac 
ili konica. Ima ih, koji protiv prolijeva kod kunića 
preporučuju dobro crno vino. Po žličice dade ga se 
bolesnomu kuniću više puta na dan. Napokon je od 
proljeva vazda dobar lijek juha od lanenoga sjemena. 


aka.lanenoga sjemena skuha se dobro u litri vode. ' 


Kad se sjeme dobro iskuhalo, procijedi se kroz krpu, 
da se iz juhe odstrane ljuske od sjemena. Ta se 

juha daje bolesnim kunićima za pilo. Ako ne bi 
htjeli toga piti, primiješa se toj juhi malo kuhana 
mlijeka, pa se onda ne će od nje ustezati. 


3. Zapeka. 


Kad se kunići dugo hrane samo suhom hranom 
a uza to ne dobivaju nikakva pila, zapeku se. To 
biva napose, ako se hrane suhim mekinjama. 

Kad kunići boluju od zapeke, balega im je 
tvrda kao kamen i svijetla. Češće je obložena ne- 
kakvom žutom sluzi. Kunići se tada čiste s mukom 


i s bolovima. » Ako bolest potraje dulje, onda se ni 
“ ne mogu više čistiti, nego se balega skuplja u cri- 


jevima u tvrdo klupko, koje se dade lako napipati. , 


.Kad se opazi zapeka u kunića, onda je to opo- 
mena, da i kunićima treba pila, kao što i drugim 
životinjama. Osim toga treba im tada uza suhu hranu 
podavati i meku. Napose valja mekinje pariti vrućom 
vodofn, miješati ih s kuhanim krumpirom ili repom, 
pa ih tako podavati kunićima. 


Kao lijek protiv zapeke preporučuje se ricinus. 
Starijim se kunićima dade žličica ricinusa, a mlagjima 
je dosta pol žličice, da se otvore. I Glauberova sol 
je dobar lijek od zapeke. Žličica te soli metne se u 
zdrobljeni kuhani krumpir ili sličnu hranu» pa se time 
kunić nahrani. : 

Ako se kunići zapeku u ljetu, lako im se po- 
mogne, ako im se dade dosta salate ili maslačka. 


4. Krvavo mokrenje. 


Krvavo mokrenje je znak, da kunić trpi na bubre- 
zima. Bubrezi imadu zadaću, da izlučuju suvišnju 
vodu iz tijela. Ta voda dolazi iz bubrega u mjehur, 
i odatle kao mokraća napolje. Ako kunić dobiva 
hranu, koja je škodljiva bubrezima n. pr. oštru travu 
ili sijeno iz močvara ili kuhanu hranu, u kojoj ima 
mnogo soli, onda bubrezi nijesu u stanju da dobro 
vrše svoju službu, pa uz mokraću izlučuju i krv. Ta 

se krv pomiješa s mokraćom, pa je tada mokraća 
crvena kao krv. Odatle bolesti ime. 

Kad se opazi ta bolest kod kunića, valja prije 
svega kunićima promijeniti jelo, pa im podavati dobru 
suhu hranu. Za pilo im ne valja dati hladne vode, 
nego juhu od lanenoga sjemena. Kako se ta juha 
priregjuje, opisali smo kod ,Proljeva“. 


5. Gregorinoza. 


Ta bolest dolazi od gregarinaili kokida. To su naj- 
manje i najslabije razvite životinjice. Žive na unu- 


trašnjim čestima tijela životinjskoga, gdje ima sluzi, . 


n. pr. na jetrima, na crijevima i t. d. Kunići, koji 
dobiju tu bolest, omršave naglo, dišu žurnije, nego 
li obično, i uginu u grčevima i trzanju. Bolest se ta 
započinje s kašljem ili s jakim proljevom. Katkad 


se kunić bolestan od gregarinoze pokazuje na oko. 


posve zdrav. No za koji dan šćućuri se u koji kut 


svoje stajice, i tijelo mu oteče, Kad stane ići, tetura, . 


a napokon u teškim grčevima završi svoj život. Ako 
mu otvorimo tijelo, naći ćemo na jetrima male, žuć- 
kaste pjege. To su gnijezda gregarinska. 

Gregarinoza je bolest kužna, a pojavljuje se po- 
najviše na kunićima, koji prebivaju u stajicama ne- 
čistim i vlažnim. Liječi se vrlo teško. Stoga je bolje 
držati svoje kuniće u redu i u čistoći, nego li imati 
posla s tom neugodnom bolešću. 

Ako se opazi gregarinoza megju kunićima, valja 
odmah bolesne rastaviti od zdravih, Poginule kuniće 
i sve, što je bilo u njihovim stajicama valja sažeći, 
a stajice dobro očistiti i raskužiti. Bolesnim kunićima, 
ako se odmah liječe, kad se bolest opazi, pomaže 
ovaj lijek: 85 grama Glauberove soli, 10 grama enci- 
jana, 10 gr. bazgovih jagoda i 5 gr. sumporova cvi- 
jeta. Sve se to dobro stuče i pomiješa. Toga se praha 
daje bolesnome kuniću svaki dan po jedna žličica. 


6. Tuberkuloza. 


Tuberkuloza ili sušica dolazi od malih nekakih 
gljivica, koje se nazivlju tuberkule. Tuberkulozni ku- 

nići obično isprva vrlo rado jedu. Poslije jedu sve 
manje, stanu se sušiti, kašljati i dobiju hunjavicu. 
Na usta i na nozdrve udara im gadna i gusta ne- 
kakva sluz. 


Tuberkuloza u kunića obično traje više mjeseci, 
dok joj napokon kunić ne podlegne. Kad se takav 
kunić otvori, nalazi se na mjestu, gdje bi mu imala 
biti pluća, nekakva smegja gnojava i smrdljiva te- 
kućina. To su ostaci nekadašnjih pluća. Ako kunić 
pogine, dok je bolest bila tek u zametku, pa se 
otvori, naći će se na plućima žućkasta zrnca velika 
kao proso. Kad se ta zrnca stisnu, izagje iz njih ne 
kakva tvar kao sir. Ta su zruca gnijezda od tuberkula. 


Od tuberkuloze nema lijeka, a uza to je bolest 
Priljepljiva. Zato je potrebno, da se barem širenju te 
bolesti stane na put. Svi kunići, kojima dolazi po- 
menuta sluz na nozdrve i na usta, imadu se odstra- 
niti od kunića zdravih, i stajice njihove čestito oči- 
stiti i raskužiti.  Stajice se raskužuju najlakše tako, 
da se operu vodom vapnenjačom, a potom namažu 
karbolinejem. Dobro je, da onaj, koji ima posla 
s bolesnim kunićima, ne dolazi k zdravima, da ne 
prenese tuberkula s bolesnih na zdrave. 

Bolesni kunići banjaju se kao što i oni, što 
imadu hunjavicu. Ako usprkos svemu nastojanju ne 
prestaje tečenje sluzi iz nozdrva i usta, onda je kunić 
tuberkulozan, badava je sva muka, pa ga je najbolje 
za glavu pokratiti. 

* A *& 

Ima još i drugih bolesti u kunića, kao što su 
žutica, kozice, bedrenica i t. d. Redovito su te bo- 
lesti regje i kad dogju, kunićima se teško pomaže. 
Zato i za te bolesti vrijedi pravilo, što smo ga čas 
prije spomenuli: ,Kunića za glavu pokrati!“ 


TE 

XVII. Mig praktičnomu čovjeku. 


Spomenuli smo, da se u naprednijim zemljama 
mnogo nastoji oko kunića. U Francuskoj, Belgiji i Ho- 
landiji nema gotovo seljaka, koji nebi gajio kunića. 
Pa kako i ne bi, ta treba mu vazda krepke hrane za 
kuću, a što mu je suviše, prodaje trgovcima, koji tu 
robu kupuju po selima, pa je šalju u gradove. Tako 
se po Francuskim gradovima pojede kroz godinu preko 
80 milijuna kunića. Ako se računa komad samo po 
2 K,, to iznosi na godinu 160 milijuna kruna. U samom 
Parizu pojede se svaki tjedan do 200.000 kunića, a 
ima gostiona, gdje ih se svaki dan kolje i do 500 
komada. U Londonu pojede se kunića još više. Na 
svaki se dan računa ondje preko 80.000 komada. Sve 
to ide ponajviše iz sela Belgijskih i Holandijskih. 


Zanimljivo je, da samo. mimogred spomenemo, 
kako n. pr. Holandezi nastoje oko kunića. U proljeće 
ogradi seljak «omad zemlje rešetkom od žica, pa tu 
metne bregje kunice. Stan im načini od bačava i to 
ovako: Svaku bačvu razreže napola. Na svakoj polo- 
vici načini prikladan ulaz, pa je poklopi i zagrne 
zemljom tako, da svaki ovakav stan izgleda kao mali 
humak. Tu se kunice žurno nastane, pa za kratko 
vrijeme sve vrvi od mlađih kunića. Travom, što na 
tom komadu raste, hrane se kunići tako, da gospodar 
rijetko kada treba, da im uzato podaje i što drugo. 
Odatle otpremaju se živi kunići trgovcima u Holan- 


dijske luke. Tu imadu trgovci svoje ljude, koji: 


kuniće ubijaju, odiru, i meću u sanduke, pa ih na la- 
gjama voze u London raznim preprodavaocima «i go- 
stioničarima. 

Ako se u nas i nagje koji kunić na prodaju, to 
je obično kakvo malo mače i to u krleci živo. Mi 
bismo svjetovali ljude, koji imaju malo više praktič- 
koga duha, a uza to mogu doći do jeftine hrane za 
- kuniće, n. pr. do ostataka iz gostionica, do otpadaka 
od povrća na trgovima i. t. d., neka kušaju gajiti 

malo više kunića, a neka zato oduševe i više drugih 
znanaca. Kad bude kunića za prodaju, neka ih po- 
tuku, oderu i na trgu stanu prodavati njihovo meso 
na vagu,kao što seto i drugdje čini. Posve smo si- 
gurni, da će im "posao lijepo ići. Mnogi, koji bi i 
kupio kunića, ne će, jer ga ne zna ubiti i odrijeti. A 
kad dobije gotovo meso, da ga odmah samo stavi u 
lonac, ili na tavu, rado će ga kupiti. 

Odatle bi bila velika korist. Mnogi bi imao 
novo vrelo dohotka, sirotinja bi došla za jeftinije 
novce do dobra zalogaja, a napokon i kožice kunićje 
ne bi propadale. Čovjek, koji bi se više bavio o ku- 
nićima, nastojao bi, da i odatle izvuče kakvu takvu 
korist. Kako takav čovjek ne bi mogao sam gajiti 
toliko kunića, koliko bi ih trebao, tražio bi ih i 
drugdje. Tako bi se mnogi potakao da nastoji više 
oko te korisne životinje, a mi bismo bili srećni, kad 
bismo time doprinijeli makar i mali kamečak k na- 


rodnomu blagostojanju. 


sa 

